Data centar reinženjering - Positive\nProcena stanja i izgradnja data centra sa serverskom infrastrukturom, spram potreba klijenta.\nPočetna » Solutions » Data centar reinženjering\nOva usluga namenjena je klijentima kojima nije isplativo da infrastrukturu svog IT sektora koriste kao uslugu, već poveravaju brigu o IT specijalizovanoj kompaniji. Positive kao kompanija kojoj je IT primarna delatnost, nudi kompletnu implementaciju Data centra, počev od analize potreba, procene budžeta, izrade studije izvodljivosti, kao i izrade samog projekta, preko isporuke potrebne opreme, izvođenja radova, konfigurisanja, testiranja, do puštanja u rad i održavanja. Positive preuzima odgovornost za realizaciju ugovorenih koraka i garantuje za ispunjenje postavljenih zahteva u svakoj navedenoj fazi izvođenja projekta. U fazi održavanja, Positive kroz svoje usluge iz BITS portfolia permanentno obezbeđuje funkcionisanje i unapređuje rad klijentovog Data centra.\nNa ovaj način Positive, zajedno sa klijentom, osmišljava, uspostavlja, implementira i održava osnovnu informacionu infrastrukturu klijenta – Data centar.\nData centri u najširem smislu značenja podrazumevaju skupove servera na kojima se izvršavaju razni servisi potrebni za veliki broj korisnika. U realnom okruženju informacionih sistema, data centar je predstavljen već sa dva fizička servera. Rastuće potrebe za velikim brojem servisa koji moraju da budu brzi, pouzdani i dostupni 24/7, stvaraju potrebu za razvojem data centara kod sve većeg broja kompanija. Proces virtuelizacije je sa jedne strane smanjio potrebu za velikim brojem fizičkih servera, ali je istovremeno omogućio izvršavanje većeg broja servisa na istim tim serverima kroz primenu virtuelnih servera. Ovo je podstaklo razvoj informacionih sistema kod malih i srednjih preduzeća i dodalo zamah njihovom unapređenju u enterprise segmentu. Sa takvim napretkom data centara došlo je i do potrebe da se okruženje, u kojima se ovi serveri nalaze, unapredi sa ciljem da se obezbedi stabilan, neometan i neprekidan rad svih servera u data centru i da se time korisnicima obezbedi kontinuiran pristup podacima i mehanizmima za njihovu obradu.\nZa realizaciju ovih zahteva data centri moraju da prate promene kako u tehnologiji, tako i u bezbednosti i ostalim komponentama okruženja kao što su klimatski uslovi, komunikaciona rešenja i pravila ponašanja. Zbog toga je potrebno da se data centri transformišu korak po korak do konačne konsolidacije data centara.\nIzgradnja modernog data centra počinje procenom stanja postojećih serverskih resursa i poređenjem sa realnim potrebama i zahtevima korisnika informacionog sistema. Konsolidacija serverske infrastrukture podrazumeva radove kao što su:\nEvaluacija postojećih servera, njihovog stanja i nivoa iskorišćenosti njihovih resursa\nEvaluacija stanja operativnih sistema i servisa koji se na njima izvršavaju\nProcena budućih potreba za resursima, planiranjem daljeg razvoja informacionog sistema\nProcena nedostajućih resursa nakon konsolidacije postojećih resursa\nPreporuka tehnologija za konsolidaciju serverske infrastrukture\nNakon izvršenog dimenzionisanja fizičkih servera za buduće potrebe, neophodno je dizajnirati mrežnu infrastrukturu data centra koja će povezati fizičke servere na način koji primenjuje „three-layer-hierarchy“ model dizajniranja mreže, odnosno da se obezbedi maksimalno brz „core“ mrežni nivo za međusobnu komunikaciju između servera, kao i pouzdan „distribution“ nivo između data centra i korisnika informacionog sistema. Ova dva nivoa su u slučaju manjih data centara integrisani u jedan, radi prilagođavanja samom data centru. Ovi radovi obuhvataju sledeće korake:\nUtvrđivanje ukupnog broja priključaka za povezivanje servera\nDimenzionisanje „core“ svičeva, njihovog broja i predlog konfiguracije\nPredlog povezivanja „Core Access“ svičeva posredstvom „Distribution“ svičeva\nDimenzionisanje „distribution“ svičeva, njihovog broja i predlog konfiguracije\nSledeća izuzetno bitna stavka je obezbeđivanje kontinuiranog napajanja data centra. U slučaju nestanka napajanja ceo data centar prestaje sa radom, pa čak i nakon ponovnog uspostavljanja napajanja nije izvesno da su usled nepravilnog gašenja servera svi podaci sačuvani, ni da su svi servisi operativni. Takođe, serverima je potrebno izvesno vreme da podignu svoje operativne sisteme i virtuelne servere. U tim trenucima, potrošnja struje dostiže svoje pikove pa je u slučaju pogrešnog dizajna moguć ponovni pad celokupnog data centra usled preopterećenja vodova za napajanje. Da bi se izbegle ovakve situacije neophodno je da se izvrši procena potrošnje struje celokupne opreme koja je instalirana u data centru (serveri, mrežna oprema, rashladna oprema, rasveta, sigurnosni sistemi) i da se predvidi porast njene potrošnje usled planiranih proširenja data centra u narednom periodu. Dizajn napajanja data centra mora da predvidi:\nPotreban kapacitet za rad svih uređaja u narednom periodu\nProcenu maksimalnog opterećenja napajanja i vreme rada data centra u ovakvom režimu\nRaspodelu opterećenja koje kreira oprema data centra prema tipu opreme i po strujnim fazama\nIzvor alternativnog ili rezervnog napajanja i njegov kapacitet i autonomija\nMehanizam za automatsko prebacivanje sa primarnog na alternativno ili rezervno napajanje\nZa stabilan i pouzdan rad data centra neophodno je da se u njemu održavaju klimatski uslovi koje propisuju proizvođači opreme implementirane u data centru. Stoga je sa jedne strane neophodan sistem za praćenje parametara kao što su temperatura i vlažnost u data centru, a sa druge strane oprema koja će ove parametre automatski zadržati u potrebnim okvirima. Na promenu ovih parametara utiče vrsta i količina instalirane opreme i njihova disipacija, kao i zapremina prostorije, njen položaj unutar objekta i spoljni klimatski faktori. Za neometan rad data centra preporučuju se sledeći parametri:\nTemperatura prostorije: 21°C – 24°C sa odstupanjem ±3°C\nVlažnost prostorije 50% sa odstupanjem ±10%\nDa bi se data centar osigurao od gubitka funkcionalnosti i podataka, mere predostrožnosti obuhvataju i sledeća planiranja koja nisu u direktnoj službi kvaliteta funkcionisanja data centra, ali imaju velik uticaj na bezbednosnu komponentu celokupnog informacionog sistema:\nObezbeđivanje pristupa data centru ovlašćenim licima\nNadziranje pristupa u data centar video nadzorom i kontrolom pristupa\nNadziranje rada celokupne opreme u data centru\nProtiv-požarni i alarmni sistemi\nNakon sakupljanja svih gore navedenih informacija i njihovog predstavljanja kroz projekat reinženjeringa data centra, vrši se procena potrebnih građevinskih radova koji mogu da podrazumevaju rekonstrukciju postojećeg ili izgradnju potpuno novog data centra, u zavisnosti od realnih potreba i zatečenog stanja. Za ovu odluku potrebna je procena:\nDa li sva navedena oprema i oprema planirana za naredni period može da se smesti u planirani prostor prema standardima (prolazi i pristup pojedinačnoj opremi u data centru)\nDa li ambijentalni uslovi koji će se stvoriti radom opreme i njenom disipacijom mogu biti kontrolisani i održavani u zadatim okvirima;\nDa li je moguće obezbediti privod napajanja dovoljnih kapaciteta i u dovoljnom broju;\nDa li postoji mogućnost izgradnje kompjuterskog poda i/ili spuštenog plafona za bezbedno distribuiranje kablovskih infrastruktura;\nOvako planiran data centar obezbeđuje neometan rad svih servisa data centra i pristup podacima svim korisnicima informacionog sistema. Takođe, sve potrebe koje bi mogle da nastanu u narednom periodu mogu biti podržane kapacitetima ovako dizajniranog data centra bez potrebe za novim rekonstrukcijama.\nZnanje i iskustvo stručnjaka Pozitiv tima, kao i brojne reference, garantuju da će Data centar biti izrađen kako prema potrebama klijenta, tako i prema njegovim mogućnostima, imajući u vidu neminovan razvoj i unapređenje Data centra zbog rastućih i kompleksnijih zahteva u poslovanju. Veoma važna komponenta usluge koju nudi Positive je da se ona ne završava izradom i isporukom opreme, već kroz spektar usluga koje nudi.


Rešenje za otkup i kompenzaciju žitarica | Coming Computer Engineering\nKompanije koje delatnost zasnivaju na žitaricama kao osnovnoj sirovini susreću se sa velikim izazovima u procesu otkupa i kompenzacije. Izazovi potiču iz specifične prirode ovog procesa, a ogledaju se kroz probleme pri prikupljanju i obradi podataka, kreiranju izveštaja i generalno upravljanju procesom.\nJedan učesnik u procesu je poljoprivrednik, koji može biti u ulozi kupca (kupuje repromaterijal), dobavljača (prodaje žitaricu) ili u ulozi i kupca i dobavljača prema kompaniji. Drugi učesnik je kompanija koja nabavlja sirovinu otkupom ili kompenzacijom. Osnovni oblik ovog procesa je jednostavan. Kompanija daje poljoprivrednicima repromaterijal (seme, đubrivo), a kada žitarice sazru, poljoprivrednik ih prodaje, sirovina postaje vlasništvo kompanije i ulazi u proizvodnju. Drugačije se ovako sproveden proces zove još i isporuka sa zatvaranjem uplate kupca.\nMeđutim, poljoprivrednici nikada ne mogu znati sa sigurnošću kakva će godina biti, pa se u procesu nabavke, pored klasičnog otkupa, javlja i kompenzacija. Poljoprivrednik može određenu količinu jedne žitarice zameniti određenom količinom druge žitarice, u skladu sa normativima za kompenzaciju koji direktno slede iz cena žitarica za tu godinu. Takođe, poljoprivrednik pri kupovini repromaterijala može svoju finansijsku obavezu, uz dogovor, da izmiri odmah ili kasnije. Ovako izvršen proces može se objasniti i kao isporuka sa zatvaranjem kroz paritet, odnosno robnu razmenu. Rešenje o kojem govorimo omogućava čak i praćenje preko zaduženja u valutnoj klauzuli, npr. evru ili drugoj valuti.\nOtkup karakteriše i operacija merenja količine žitarica koja ulazi u silos. Za tu svrhu u upotrebi su posebne vage koje mere težinu vozila pre i posle istovara, gde je razlika u težini neto težina žitarice. Kod skladištenja žitarica javlja se još jedna specifičnost: u silosu se nalazi žitarica koja ne pripada vlasniku silosa, knjiži se vanbilansno, a kada dođe vreme otkupa žitarica, troškovi čuvanja istih takođe se računaju. Naravno, proces kao takav direktno utiče i na knjigovodstvo: žitarice postaju vlasništvo kompanije tek u trenutku kada kompanija plati za njih. Tada prelaze na račun sirovine i kompanija ih može koristiti u proizvodnji.\nDakle, prethodno opisan proces svakako je specifičan i poznat je jedino vlasnicima i korisnicima silosa. Kompanije koje karakteriše rast i razvoj snalaze se na razne načine kako bi proces učinile efikasnim uz najniže troškove. Poslednjih godina na raspolaganju su i softverska rešenja napravljena za ovu potrebu. Međutim, činjenica je da kompanije koriste više različitih softvera kako bi pokrile čitav proces, tako da se susreću sa gubicima zbog njihove međusobne neusaglašenosti, ali i zbog potrebe usaglašavanja sa ostalim poslovnim procesima sa kojima nisu integrisani.\nČesta je pojava da softver ove vrste nije integrisan sa proizvodnjom, pa kompanije, i pored ulaganja u modernizaciju, izvesne operacije i dalje rade uz pomoć „štapa i kanapa“. Da stvar bude teža, prijemna mesta za otkup i kompenzaciju su stanice međusobno udaljene jedna od druge, uglavnom u ruralnim područjima i daleko od središta kompanije, gde su pravovremene informacije osnov odlučivanja i uspešnog poslovanja.\nKompanija COMING uspela je da integriše ovako složen proces u osnovne module Microsoft Dynamics NAV‑a, pa sada kompanije na raspolaganju imaju rešenje koje pokriva sve poslovne procese – od nabavke, preko proizvodnje, do distribucije i prodaje. Ovo rešenje donelo je potpunu automatizaciju procesa otkupa i kompenzacije i danas se, na primer, samim otkupom automatski završavaju i sledeće poslovne promene: stavljanje na stanje robe raspoložive za prodaju ili proizvodnju, smanjenje lagera tuđe robe, knjiženje i zatvaranje kompenzacije itd. Ovaj sistem rada omogućuje menadžerima kompanije da u svakom momentu dobiju ažurne izveštaje o:\nkoličini robe isporučene poljoprivredniku,\nkoličini preostale isporučene robe za sravnjenje,\nvrednosti za koju se može izvršiti kompenzacija sa poljoprivrednikom,\ndugovanjima prema poljoprivredniku,\nvrednosti i količini preostale robe za otkup i sl.\nBitno je pomenuti još i to da je implementacija ovog sistema preko cloud tehnologije omogućila da se sve lokacije otkupnih mesta povežu preko interneta, tako da menadžment kompanije ima konstantan i sveobuhvatan uvid u sve poslovne procese na svim lokacijama. Posebnu pogodnost donosi činjenica da je kroz cloud tehnologiju omogućeno otvaranje dodatnih otkupnih mesta samo na dva‑tri meseca, uz plaćanje licence samo za dva‑tri meseca, nakon čega je moguć povratak na stvarno stanje – povećanje ili smanjenje broja licenci, sa znatno manjim troškovima.\nOvaj proces karakterističan je za kompanije vlasnike silosa, a veći njegov deo je zakonom regulisan. Svedoci smo brzih promena zakona, a ukoliko vodite firmu – vrlo dobro znate koliko promene zakona mogu da utiču na saistem. Kompanije moraju pronaći način da opstanu i ostvaruju profit na tržištu. Sistemi i rešenja koji su u stanju da se trenutno prilagode promenama, ili ih čak okrenu u svoju korist – to su sistemi koji će opstati. Zato je važno da svaka investicija u biznis bude usaglašena sa dugoročnim efektima poslovanja, a svaki novi partner spreman da se nosi sa promenama koje dolaze.


Hardware – RUR Esports\nREVIEW: Steelseries Apex 3\nNekada je teško proceniti šta čini neki proizvod gejmerskim – da li je to dizajn, da li je to RGB osvetljenje, da li je to brend koji ga pravi, da li je to marketinški slogan ili neka konkretna karakteristika, na…\nSteelSeries se uvek ponosi svojim vrhunskim eSports proizvodima i miševima pogotovu ali uvek ima u svojoj ponudi i neki model koji je namenjen onim korisnicima koji ne žele previše da potroše na svoje periferije. Do sada je to bio model…\nREVIEW: Gigabyte RTX 2080 SUPER\nNvidia je konačno dobila malo ozbiljniju konkurenciju na polju grafičkih kartica u srednjem i višem-srednjem segmentu, međutim ako gledamo onaj baš viši segment tržišta najjači RTX modeli tu nemaju previše konkurencije. Međutim to ih ne sprečava da u skladu sa…\nREVIEW: Steelseries Apex 5\nProizvođači gejming periferija se sve vreme trude da naprave neke inovacije koje bi im dale bolju tržišnu poziciju a u isto vreme mogli da marketinški svoj proizvod plasiraju što široj populaciji. Tako je i SteelSeries pribegao kombinaciji mehaničkih i membranskih…\nSkoro smo imali prilike da se družimo sa G502 Hero mišem koji je bio osveženje ponude u smislu novog senzora, a sada dolazi još veće unapređenje – bežična verzija! Logitech G502 Lightspeed S jedne strane moram da se ogradim da…


Ministar vanjskih poslova Bosne i Hercegovine Igor Crnadak sastao se 11. aprila 2018. godine, tokom dvodnevne radne posjete Republici Sloveniji sa zamjenikom premijera i ministrom vanjskih poslova Republike Slovenije Karlom Erjavecom. Sastanak je održan u Ministarstvu vanjskih poslova Republike Slovenije.\nNa sastanku je ocijenjeno da su odnosi Bosne i Hercegovine i Slovenije dobri, da dvije države imaju niz zajedničkih interesa, a nastavlja se i uspon vanjskotrgovinske razmjene koja je u prošloj godini prvi put zabilježila suficit na strani BiH. Istaknuto je da će Slovenija nastaviti davati potporu Bosni i Hercegovini na njenom putu u Evropsku uniju.\nMinistar Crnadak je naglasio opredijeljenost BiH daljem jačanju regionalne saradnje i unapređenju dobrosusjedskih odnosa, a posebno učešću u aktivnostima u okviru Berlinskog procesa, Centralnoevropske inicijative (CEI), Procesa za saradnju u jugoistočnoj Evropi (SEECP), Bledskog foruma i drugih. Naglasio je da Bosna i Hercegovina veliku pozornost daje političkom dijalogu sa Evropskom unijom i da je privržena principima, vrijednostima i ciljevima na kojima se zasniva EU.\nMinistri su istaknuli da se dvije države međusobno podržavaju kad je riječ o kandidaturi u međunarodnim organizacijama i rješavanju bilateralnih otvorenih pitanja, a razgovarano je i o situaciji u regiji i svijetu.\nMinistar Crnadak će 12. aprila u Ljubljani sudjelovati u radu „Kreativnog foruma Ljubljana“, koji će biti održan u organizaciji Ministarstva vanjskih poslova Republike Slovenije i Unije za Mediteran.


Ministar spoljnih poslova Srbije Ivica Dačić u Berlinu, na ceremoniji obeležavanja 20 godina Registrovanog udruženja berlinskih privrednika -„Berlinski privredni razgovori“, je učestvovao u diskusiji „Zapadni Balkan u Evropi – mogućnosti i izazovi“ i istakao da je za Srbiju od ključnog interesa očuvanje stabilnosti u regionu.\nKako je istakao, Srbija čvrsto veruje da je EU najbolji okvir za sve zemlje regiona i da će se u njoj najlakše ostvariti pojedinačni interesi svake zemlje ponaosob.\nProcesi evro-integracije, jačanja regionalne saradnje i unutrašnjih reformi u zemljama Zapadnog Balkana su u velikoj meri komplementarni.\nOn je ponovio da je Srbija opredeljena da u odnosima sa susedima i zemljama regiona promoviše ,,pozitivnu agendu“ - orijentisanu ka budućnosti i nastoji da se u odnosima sa svim zemljama regiona težište stavi na razvoj ekonomske i drugih vidova uzajamno-korisne saradnje.\nKako je naveo, uspostavljena je Regionalna kancelarija za saradnju mladih, sa sedištem u Tirani, zaključen je Sporazum o osnivanju Transportne zajednice u JIE, sa sedištem u Beogradu, koja bi trebalo da počne sa funkcionisanjem do kraja godine i uspostavljen Komorski investicioni forum Zapadnog Balkana (KIF), sa sedištem u Trstu, koji\npredstavlja i zastupa interese oko 350.000 kompanija.


Analitičari: Evro će jačati narednih dana\nAutor Ivan Kačarević\tKategorija: Forex & Commodities\tAnalitičari Forexa predviđaju jačanje evra do održavanja Samita Evropske Unije u Briselu prdviđenog za 28. i 29. jun. Taj rast objašnjavaju kao posledicu optimizma da će evropski lideri uspeti da postignu konsenzus oko krize u Evrozoni, dok će sigurnije valute u tom periodu oslabiti. Međutim, situacija bi trebalo da se preokrene ukoliko se konsenzus i dalje ne postigne. Taj scenario je vrlo verovatan iz sledećih razloga:\n- Iako su na nedavnim izborima u Grčkoj pobedile partije koje podržavaju ostanak u Evrozoni i neophodnost sprovođenja teških ekonomskih reformi, nova vlada je sastavila listu zahteva koji bi trebalo da olakšaju prilagođavanje grčkog naroda na novonastale okolnosti. Nemačka je među prvim zemljama koja se protivi ispunjavanju bilo kakvih želja. Čak i da se postigne neki dogovor, Grčka teško da može da dostigne zadate ciljeve tako da će biti neophodan ili naredni program podrške ili izlazak iz Evrozone.\n- ECB i dalje ostaje vrlo rezervisana za širu pomoć državama koje se susreću sa problemima. Nemačka najviše koči bilo kakve ideje šire pomoći, a najviše kritika dolazi sa strane Bundesbanke koja ima veliki uticaj na odluke ECB. Potparol Bundesbanke Majkl Best rekao je da „Mi nećemo prihvatiti ono što ne moramo da prihvatimo“. Problem sa visokim premijama na rizik dostigao je vrlo kritičan nivo u Španiji i Italiji, dok Nemačka još uvek odbija šire programe izbavljenja.\n- Pozitivne vesti koje su došle iz Rima gde su lideri Francuske, Nemačke, Španije i Italije dogovorile paket od 130 milijardi evra namenjenih za jačanje rasta. Međutim, ništa nisu prezicirali odakle će taj novac doći i u šta će biti uložen tako da postoji velika verovatnoća da će efekat ove najave vremenom isčeznuti.\n- Problemi oko fiskalne unije dele Evropu na one koji je žele radi uspostavljanja odgovornosti i kredibiliteta, predvođeni Nemačkom, i druge koje žele emitovanje euroobaveznica i socijalizaciju duga, što bi najviše bilo u interesu zemljama koje su najviše pod udarom krize, smanjuju mogućnost uspostavljanja konsenzusa.


OSAM MESECI OD BRUTALNE LIKVIDACIJE Istraga ubistva banjalučkog biznismena privedena kraju, optužnica do 10. januara\nIstraga o ubistvu banjalučkog biznismena Slaviše Krunića i njegovog radnika obezbeđenja Žarka Pavlovića, te ranjavanja vozača Gorana Ilića, privedena je kraju i optužnica u ovom slučaju najverovatnije će biti podignuta do 10. januara.\nPrema saznanjima Glasa Srpske, na optuženičkoj klupi naći će se Benedi Đukanović Bendžo (42) iz Banjaluke, Emilio Baldo (55) iz Laktaša i nekadašnji radnik “Sektor sekjuritija” Rodoljub Gajić (35) iz Banjaluke. Izvor blizak istrazi je pojasnio da Republičko tužilaštvo optužnicu mora podići do 10. januara, kada Gajiću ističe pritvor. U slučaju da ne bude optužnice, moraće da ga pusti na slobodu.\n– Prema Zakonu o krivičnom postupku Republike Srpske, pritvor u istrazi može trajati najduže devet meseci i ako se u tom periodu ne podigne optužnica, osumnjičeni se moraju pustiti na slobodu. Gajiću devetomesečni pritvor ističe 10. januara, Đukanoviću dva dana kasnije, a Baldi 23. januara – rekao je izvor iz pravosuđa.\nZbog ove činjenice Republičko tužilaštvo je juče zatražilo jednomesečno produženje pritvora osumnjičenom Đukanoviću, kome ta mera ističe 12. decembra. Odluku o pritvoru doneće Vrhovni sud RS.\nĐUKANOVIĆ U PANCIRU DOVEDEN U SUD Krunića ubio iz koristoljublja, prijeti mu DUGA ROBIJA\nISPRAĆA GA KOLONA UPLAKANIH Stotine ljudi došlo do kuće ubijenog Slaviše Krunića, policija na svakih 100 metara (FOTO)\nPrema dosadašnjoj istrazi, Đukanović i ubijeni Željko Kovačević direktni su izvršioci zločina. Baldi se na teret stavlja da je bio osmatrač i dojavljivač tokom izvršenja zločina, odnosno da je napadačima dojavio kada je Krunić krenuo kući, dok je Gajić imao ulogu “tipera” i osumnjičenima je pomogao u izvršenju zločina tako što je odavao informacije o kretanju i obezbeđenju svog gazde Krunića. On je bio njegov čovek od poverenja i čuvao mu je ženu i decu. Informacije je odavao ubijenom Kovačeviću jer mu je navodno bio dužan novac.\nKrunić i njegov pratilac Pavlović ubijeni su u sačekuši 22. aprila uveče u blizini imanja banjalučkog biznismena u Glamočanima kod Laktaša. Napadači su čekali skriveni u žbunju pored puta, a kada je naišla “tojota” u kojoj su bili Krunić, Pavlović i vozač Goran Ilić, osuli su rafalnu paljbu iz automatskih pušaka. Tom prilikom u razmeni vatre usmrćen je osuđivani kriminalac Željko Kovačević, dok je Ilić teško ranjen.\nKONAČNO OKONČANA ISTRAGA Podignuta optužnica za BRUTALNO UBISTVO BANJALUČKOG BINISMENA\n"INTENZIVNA ISTRAGA" U završnoj fazi istraga brutalno ubijenog banjalučkog biznismena\nTVRDE DA NISU KRIVI Kamera snimila dovođenje u sud optuženih za likvidaciju banjalučkog biznismena (VIDEO)\nISTRAGA UBISTVA BANJALUČKOG BIZNISMENA Baldo bio osmatrač i dojavljivač tokom likvidacije\nOsamdesetpetogodišnji muškarac izvršio je jutros samoubistvo skokom sa Perovića mosta u reku Trebišnjicu.\nBROJKA SVAKE GODINE SVE VEĆA Državljanstva BiH odreklo se 4.059 građana\nSamo prošle godine BiH je ostala je bez čak 4.059 svojih državljana. Šokantne podatke iznelo je Ministarstvo civilnih poslova BiH i, statistički gledano, broj onih koji nisu državljani BiH veći je za 540 nego 2014. godine.\n"USTAVNI SUD BiH JE ENKLAVA" Kunić: Planski napravljen kako bi sudio uz pomoć međunarodne zajednice\nProfesor prava u penziji i bivši poslanik u PS BiH, Petar Kunić, smatra da bi skupštine Republike Srpske i Federacije BiH trebale da imenuje troje domaćih sudija, umesto troje međunarodnih, kao što je prvobitno bilo i dogovoreno na sastanku vlasti i opozicije RS.\nDOŽIVELI VELIKU TRAUMU Za studente koji su svedočili ubistvu u domu obezbeđena PSIHOLOŠLA POMOĆ\nMinistarstvo za obrazovanje, nauku i mlade Kantona Sarajevo obezbedilo je psihosocijalnu podršku studentima smeštenim u Studentskom domu “Nedžarići”, nakon događaja u kojem je ubijen radnik JU ‘Studentski centar’ Sarajevo.\nRADNICI NISU POVREĐENI Došli da mu isključe struju, a on zapucao\nJedna osoba napala je danas pištoljem dvojicu terenskih radnika “Elektrokrajine” prilikom obavljanja redovnih radnih zadataka u Banjaluci, a oni tom prilikom nisu povređeni, saopšteno je iz “Elektrokrajine”.\nTEŽAK SUDAR Povređeno pet osoba, od toga jedna teže\nPet osoba je povređeno, od kojih jedno teže u saobraćajnoj nesreći na delu magistralnog puta u tuzlanskom naselju Šići, saopšteno je danas iz Ministarstva unutrašnjih poslova (MUP) Tuzlanskog kantona.\nAkcija “Sirano”, u kojoj su uhapšeni banjalučki inspektori za privredni kriminal Nenad Grujić i Jelena Florjan, svrstana je u jednu od najkomplikovanijih akcija koju je do danas sproveo MUP Republike Srpske.\nHOROSKOPSKI ZNAKOVI koji su nepodnošljivi: Njih niko ne može da smisli samo iz jednog razloga\nSUMNJA SVE VEĆA "Veoma neobično": Zašto je Kina ČAK TRI PUTA promenila način na koji broji zaražene korona virusom\nKada ovo vidite – zaboravićete na plastične kese!\nISTORIJSKA UTAKMICA U LONDONU Kraj velike Murinjove ere, Čelsi bolji u gradskom derbiju, učenik je nadmašio učitelja\nPARTIZAN SPASAO ŽIVU GLAVU! Tri prekida u Senti i gol iz penala na samom kraju, crno-beli JEDVA IZBEGLI PORAZ


TV Bečej • Vukašin Ljubojev • 13. jun 2022. • 10:09 •\nNa četvrtom tradicionalnom turniru „Trofej Bečeja“ održanom u sportskom centru, učešće je uzelo oko 180 košarkaša i košarkašica iz pet klubova podeljenih u 12 ekipa. Borba pod koševima vodila se na tri terena u dve muške i dve ženske kategorije, stariji i mlađi pioniri, i starije i mlađe pionirke.\nVeliki košarkaški turnir organizovao je košarkaški klub Bečej uz podršku Opštine Bečej i sportskog centra „Đorđe Predin Badža“, a pod krovom ove sportske ustanove ugošćeni su subotički klubovi KK Nika koji je došao sa tri ekipe, ŽKK Spartak sa jednom selekcijom, KK Magic Basket iz Temerina sa tri ekipe, KK Tisin Cvet iz Sente sa jednom selekcijom i domaći KK Bečej sa po dve selekcije u muškoj i ženskoj konkurenciji.\nKako ističu i treneri drugih ekipa, ovaj turnir je idealna prilika da se momci i devojke druže i upoznaju međusobno, ali i odlična priprema za sledeću sezonu.\nMladi košarkaši nisu krili zadovoljstvo zbog učešća na turniru, a nije manjkalo ni optimizma za osvajanjem pehara.\nNakon odigranih utakmica, ekipa Bečeja izborila je sledeće plasmane: kod momaka stariji i mlađi pioniri, bečejski košarkaši osvojili su drugu poziciju, dok je kod starijih i mlađih pionirki naš klub bio ubedljivo najbolji.\nKako bi sportski duh ostao u mladim košarkašima i košarkašicama, i kako bi se podstakli za dalja takmičenja, nakon turnira svaki učesnik dobio je diplomu i medalju.


Folić: Cvetni trg gotov do 10. oktobra\nRadovi na rekonstrukciji Cvetnog trga biće završeni do 10. oktobra, najavio je gradski urbanista Milutin Folić i naveo da je vrednost radova oko 300.000 evra, od čega polovinu finansira Grad, a drugu polovinu kompanija “Deleze”.\nFolić, koji je danas obišao radove na Cvetnom trgu, rekao je da su završeni radovi “Beogradskog vodovoda i kanalizacije” i “Beograd-puta” i da sledi uređenje donjeg dela ulice, dok u septembru počinju radovi u Njegoševoj ulici.\nDo tada će, kako je naveo, ugostitelji biti zaštićeni i neće biti pomerani, a u tih mesec dana, koliko će trajati sređivanje Njegoševe, biće oslobođeni određenih taksi i poreza.\n“Kada se sve završi, dobićemo trg koji će imati otvorene bašte, koji će biti bolji i korisniji za građane, na kome će biti postavljeno nekoliko scena iz predstave JDP-a. Dobićemo jedan od najlepših trgova u gradu”, rekao je Folić, a saopštila Gradska uprava.\nFolić je podsetio da će i spomenik Borislavu Pekiću biti postavljen na mestu gde se spajaju Njegoševa i Ulica kralja Milana.\nOn je naveo da je rekonstrukcija deo velikog projekta “IME – Identitet, Mobilnost, Ekologija”, koji ima 20 potprojekata koji su odabrani kao projekti koji bi u najvećoj meri mogli da doprinesu podizanju identiteta, mobilnosti i ekologije u gradu.\nFolić je potsetio i da su u planu uređenje Trga Slavija, Trga Republike, Terazija, trga isped Narodne skupštine, uređenje pešačke zone oko Knez Mihailove sa Studentskim trgom.\nTo će, dodao je, dovesti do pomeranja saobraćajnih terminusa i izgradnju podzemnih garaža, a paralelno sa tim radi se i na velikim infrastrukturnim projekitma, kao što je obilaznica, magistralni poluprsten, mostovi…\nFolić je radove obišao sa direktorom Službe za komunikacije i koordinaciju odnosa sa građanima Darkom Glavašem.\nNišta od podzemnih prolaza na Slaviji, ovako ćemo gledati fontanu


EU pozvala egipatsko sudstvo na "pravično suđenje" Mohamedu Mursiju\nNaslovnica Evropa Njemačka EU pozvala egipatsko sudstvo na “pravično suđenje” Mohamedu Mursiju\nEU pozvala egipatsko sudstvo na “pravično suđenje” Mohamedu Mursiju\nSvijet – Evropska unija (EU) pozvala je egipatsko sudstvo da osigura “pravično suđenje” bivšem egipatskom predsjedniku Mohmedu Mursiju te njegim pristalicama.\nŠefica vanjske politike EU Federica Mogherini u jučerašnjem saopćenju naglasila je kako “egipatske sudske vlasti imaju odgovornost da osiguraju, u skladu sa međunarodnim standardima, prava optuženih na pravično suđenje te pravilnu i nezavisnu istragu”.\nOva reakcija uslijedila je nekoliko dana nakon što je u subotu 16. maja, egipatski sud osudio svrgnutog egipatskog predsjednika Mohameda Morsija i još 105 njegovih saradnika na smrt.\nBaton 18. Maja 2015. At 14:15\nMogeini tako kaze da bi eventualno zastitila neke evropske polticare koji su involavirani u tadasnja desavnja u Egiptu, koji su pozivali i na nasilje, i njih moze da saceka neka kazna ako u zakoniku krivicnom njihove zemlje postoji neka odredba koja ih kaci krivicno, a nemoguda da budu isporuceni Egiptu jer su iz zemlja clanica EU.\nBaton 18. Maja 2015. At 14:25\nNemogu za Egipat npr ni nikga iz Srbije da isporuce ako je krivicno odgvoran jer je i Srrbija clanica EU, za delo npr umesnost u teroristicku zaveru, teroristikcu revoluciju, Nemci su nesto bili odusevljeni tim dogadjanjima , stjlai su iza njih, kao nekog vida Islamske revoluceije, na celu sa Angelom Merkel, aa gde je u pitnju i delo umesanost u terorizam uEgiptu.\nBaton 18. Maja 2015. At 14:47\nAngela Mercel kancelar des Deutschland Republic, Islamistishen Revolutionar in Egipt, mitmacher und untershtuz fur alles Islamistishen Revoltionaren ( auch und teroristen) auf Egipt.


U napadima u Nigeriji poginulo više od 39 osoba – Nadlanu.com\nU napadima u Nigeriji poginulo više od 39 osoba\nObjavljeno 26. dec 2011. / 08:28:40\nU nekoliko terorističkih napada širom Nigerija radikalna muslimanska sekta Boko Haram ubila je u nedelju više od 39 ljudi, od kojih većinu u katoličkoj crkvi u gradu Mandala, gde su hrišćanski vernici proslavljali Božić.\nU eksploziji u crkvi Svete Tereze u Mandali za vreme Božićne mise poginulo je 35 ljudi, a ranjene su 52 osobe, rekao je pripadnik nigerijske službe za hitnu pomoć.\nU napadu u centralnom gradu Džosu u napadu na policiju ubijen je jedan njen pripadnik, dok je na severoistoku zemlje bombaš samoubica napao vojsku i ubio tri vojnika.\nPosle sva tri napada, portparol sekte Boko Haram rekao je u intervjuu za lokalni list “Dejli trast” (The Daily Trust) da ta radikalna muslimanska grupa preuzima odgovornost za njih. Boko Haram je i ranije koristio te novine da bi komunicirao sa javnošću.\n“Odgovorni smo za sve napade u poslednjih nekoliko dana, uključujući i onaj na crkvu u Mandali, i sledećih dana ćemo nastaviti sa istim akcijama na severu zemlje”, rekao je on.\nBoko Haram je poslednjih dana ubila 61 osobu u Nigeriji. Ta sekta se zalaže za uvodjenje strogog šerijatskog zakona širom Nigerije, multietničke zemlja sa više od 160 miliona stanovnika, u kojoj su česti verski sukobi.\nLAGOS, 26. decembra 2011. (Beta-AFP)\nbombaški napadnigerijateroristički napad\nJovanović zadovoljan, Pešić krivi odbranu\nNAPAD U MINHENU: Muškarac pucao u tržnom centru, najmanje 15 mrtvih


Uhapšen brat državnog sekretara\nHapšenje u vladinom autu, MUP kaže nije bilo droge\nVesti Autor:Beta, Blic25. jan. 201711:40 > 11:45\nDnevni list Blic objavio je da je brat savetnika u Ministarstvu rada uhapšen u službenom automobilu tog ministarstva pošto je prodao drogu. Državna sekretarka u MUP-u, Biljana Popović Ivković rekla je da policija ni u jednom automobilu Vlade Srbije nije pronašla narkotike, a o imenu uhapšenog nije želela da govori.\n„Droga nije pronađena ni u jednom automobilu Ministarstva za rad, niti bilo kom drugom vozilu bilo kog drugog ministarstva“, rekla je Popović Ivković za TV Pink.\nMinistarstvo za rad, zapošljavanje, boračka i socijalna pitanje negiralo je da je u službenom vozilu tog ministarstva pronađena droga ili bilo šta nezakonito, ali je dodalo da je naložena istraga povodom upotrebe tog službenog vozila, o čijim će rezultatima javnost biti obaveštena.\n„Vozilo nije zadržano, kao ni vozač. Ministarstvo je naložilo internu istragu povodom upotrebe službenog vozila, i o njenim rezultatima javnost će biti obaveštena“, navodi se u saopštenju.\nBlic je objavio da je u petak nadomak Kraljeva uhapšen brat državnog sekretara, pošto je prodao određenu količinu droge.\nBiljana Popović Ivković rekla je da su uhapšene tri osobe u Beogradu i jedna u Kraljevu i da je taj slučaj sada pred tužilaštvom. Upitana da li je tačno da je uhapšen i brat državnog sekretara, ona je rekla da policija profesionalno radi svoj posao i da ne može da licitira imenima.\nDodala je da veruje da će se povodom toga oglasiti ministar za rad.\nBiljana Popović Ivkovićkraljevo


Za kreditiranje mjera energetske efikasnosti u stambenom sektoru 10 miliona KM - Akta.ba\n10.04.2018. 14:02 / Izvor: Akta.ba\nEvropska banka za obnovu i razvoj (EBRD) odobrila je kredit u iznosu od 10 miliona KM Partner MKF za kreditiranje mjera energetske efiksanosti u stambenom sektoru. Sredstva su odobrena u okviru EBRD programa od 85 miliona eura, kroz Program finansiranja zelene ekonomije (GEFF) za Zapadni Balkan.\nlan Brown, šef Ureda EBRD-a u Sarajevu kazao je da će ovo finansiranje dovesti do značajnih poboljšanja u svakodnevnom životu građana Bosne i Hercegovine.\n"Ove investicije će omogućiti građanima da uštede novac kroz niže račune za energente a njihove domove će učiniti ugodnijim za život. Osim toga, to će značajno doprinijeti našem cilju izgradnje zelenije budućnosti ove zemlje i cijelog regiona", kazao je Brown.\nPoticaje i tehničku pomoć za podršku investicijama u zelene tehnologije će obezbijediti Evropska unija, Federalno ministarstvo financija Austrije i Evropski zajednički fond za Zapadni Balkan u sklopu Investicionog okvira za Zapadni Balkan, a u saradnji sa Energy Community Secretariat.\nEBRD je prošle godine odobrio kreditne linije za istu namjenu putem UniCredit Bank d.d. Mostar i UniCredit Bank a.d. Banja Luka, te Sparkasse banke, a na današnjoj konferenciji Brown je kazao da je još rano govoriti o rezultatima tih linija ali da u narednom peropdu svakako očekuje konkretne pokazatelje, jer ide vrijeme obnova i renoviranja.\nSenad Sinanović, direktor Partner mikrokreditne fondacije rekao je da će putem ovog projekta Partner mikrokreditna fondacija omogućiti finansiranje mjera energetske efikasnosti za ruralna područja koja nemaju pristup komercijalnim sredstvima finansiranja.\n"Jedina smo mikrokreditna organizacija u ovom projektu i zbog toga sve ovo ima veću važnost za nas. Plasmanom kredita u iznosu od 10 miliona KM očekuje se povećanje primjene mjera energetske efikasnosti u preko 2.000 stambenih objekata na području BiH. Partner mikrokreditna fondacija će nastaviti da promoviše važnost primjene energetske efikasnosti kroz brojne edukacije koje će biti organizovane za naše klijente. Zahvaljujemo se EBRD-u što je prepoznao Partner MKF kao partnera koji će implementirati ovaj, za nas i našu zemlju, veoma važan projekat", rekao je Sinanović.\nPartner mikrokreditna fondacija već 20 godina pruža mikrokredite osobama koje nemaju ili imaju ograničen pristup komercijalnim izvorima finansiranja odnosno bankama. Osim mikrokredita za poslovne aktivnosti Partner je dizajnirao i kreditne linije za poljoprivredne, stambene i mikrokredite za poboljšanje uslova života. Posebna kreditna linija je dizajnirana za energetsku efikasnost, putem koje se utiče na povećanje komfora, smanjenje troškova energije, a u konačnici i smanjenje zagađenosti vazduha odnosno smanjenje emisije C02.\nSinanović je još kazao da su kao organizacija jako posvećeni djelovanju na polju energetske efikasnosti, istakao je kako se u BiH na 1 milion eura uloženih u energetsku efikasnost kreira se 98 novih radnih mijesta. Spomenuo je i veliki stepen zagađenosti u gradovima BiH, zaključivši da će se korištenjem ove kreditne linije na godišnjem nivou smanjiti emisija C02 za 2.000 tona, što je ekvivalentno manjem naselju od 350 kuća.\nImplementirane mjere energetske efikasnosti finansirane ovom kreditnom linijom će rezultirati uštedom energije od 6.000 MWh. što bi bilo ekvivalentno uštedi u troškovima u iznosu od 1 milion KM što je 500 KM po domaćinstvu.\n"EU je obezbijedila 30 miliona eura za cijeli Zapadni Balkan u okviru Regionalnog programa energetske efikasnosti - REEP Plus. To pokazuje našu posvećenost kako bi pomogli BiH i ostalim zemljama regiona da ozelene svoje ekonomije kroz investicije u uštedu energije i u nove tehnologije. Zahvaljujući paketu posvećenom investicionim poticajima te podršci u okviru tehničke pomoći. EU će obezbijediti 85 miliona eura u okviru EBRD GEFF programa finansiranja zelene ekonomije. 22 miliona eura su već namijenjena samo za četiri partnerske institucije u Bosni i Hercegovini, zajedno s dodatnih 4.5 miliona eura grant sredstava iz REEP Plus programa", rekao je Vera.\nBitno je napomenuti da će na implementaciji mjera EE na individualnim objektima biti angažovana domaća radna snaga tako da će projekat rezultirati i povećanjem za 500 radnih mjesta.\nOd početka djelovanja u Bosni i Hercegovini, EU je investirala 2,1 milijarde eura u skoro 150 projekata u našoj zemlji.\nEBRD se fokusira na podršku restrukturiranju i razvoju lokalnog privatnog sektora, uspostavljanju čvršćih veza na širem regionalnom tržištu i promociji efikasnijeg i održivog korištenja energije i energetskih resursa.


Krapović: „Moratorijum na lov je jedno od rješenja, dosljedno sprovoditi zakon“ – Portal Budva\nKrapović: „Moratorijum na…\nKrapović: „Moratorijum na lov je jedno od rješenja, dosljedno sprovoditi zakon“\nMoratorijum na lov je jedno od rješenja kojim bi se omogućila zaštita ugroženih i skoro ugroženih vrsta, kazao je predsjednik Odbora za turizam, poljoprivredu, ekologiju i prostorno planiranje, Dragan Krapović povodom odstrijela mečke u Beranama.\nOn je poručio da medvjed, kao zaštićena vrsta u Evropi, taj status mora da uživa i u Crnoj Gori, kao zemlji kandidatu na putu ka EU.\n“Očuvanje medvjeda u prirodi naš je zajednički interes za budućnost. Radi njegovog očuvanja neophodno je pravilno upravljati ovom populacijom uz podizanje svijesti stanovništa i učenje o tome da se ne degradiraju staništa medvjeda, pa samim tim neće ni biti prinuđen da se približava naseljima”, naveo je Krapović u reagovanju.\nUkazuje i da Krivični zakonik kao krivično djelo prepoznaje ubijanje i mučenje životinja i razaranje njihovog staništa.\n“S tim u vezi, pozivam sve institucije da dosljedno sprovode zakonske odredbe u cilju zaštite živog svijeta i njihovih staništa kako se ni ova ni slične situacije nikada više ne bi ponovile. Odbor u čijoj je nadležnosti oblast lovstva sa punom pažnjom će pratiti pripremu i implementaciju zakonskih rješenja u oblasti divljači i lovstva”, zaključio je Krapović.


Camry CR1113 gramofon cena, cene Srbija, prodaja Beograd Novi Sad Niš\nCamry CR1113 gramofon cene\ncena od 7.390,00 do 8.990,00 din | prodavnica (7)\nEPonuda nije internet prodavnica već Vam omogućava da brzo i lako nađete Camry CR1113 gramofon po najjeftinijoj ceni. Naš cilj je da kupci budu što bolje informisani o ponudi Camry gramofon CR1113 na tržištu Srbije. Vrlo lako nalazite željeni proizvod za kategoriju Gramofoni cene, ne morate da lutate od sajta do sajta za Camry Gramofoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Camry CR1113 gramofon sa PRODAVCEM. EPonuda ne može da garantuje potpunu tačnost specifikacije i slika za Camry CR1113 gramofon. Pre kupovine, podatke za Camry gramofon CR1113 proverite na sajtu PROIZVOĐAČA.


Počev od sezone u 2019-toj godini i u Srbiji je prisutan SelectPro program, elitna kategorija montaže folija. Cilj LLumar SelectPro programa je, da proizvode koji se smatraju posebnim i elitnim i na svetkom tržištu, shodno njihovom kvalitetu i jedinstvenim svojstvima, LLumar partneri-montažeri postave na automobilska stakla uz odgovarajuće, eksluzivne uslove.\nSelectPro program i posebni proizvodi koji su bili u ponudi isključivo u ovom programu, do sada su bili dostupni samo na području Severne Amerike. Preduslov programa je višegodišnje iskustvo u montaži folija, odobrenje i kontrola uslova rada predviđenih od strane proizvođača i to ne samo za proces obavljanja poslova, već izrazito i za vlasnike automobila na kojima će se vršiti montaža folija. SelectPro radionica očekuje svoje klijente u posebnoj prostoriji za prijem sa mogućnostima razonode, osvežavajućim napicima – da bi ugodno proveli vreme ako žele da sačekaju završetak montaže folije, ili ako stignu po automobil pre potpunog završetka radova.\nPored mogućnosti ugodnog čekanja, klijenti SelectPro radionice imaju priliku za kupovinu posebnih, različitih proizvoda. Elitnu kategoriju LLumar proizvoda predstavlja Stratos serija folija za automobilska stakla, koja je dostupna isključivo u SelectPro radionicama. Stratos folije su nemetalni , Hybrid-matrix proizvodi izrađeni nano-keramičkom tehnologijom, koje su savremenije, efikasnije i sačinjene od više slojeva u odnosu na normal-keramičke folije, a u cilju postizanja maksimalnog zadržavanja toplote spolja, raspolažu sa 97%-nim selektivnim odbijanjem infracrvenih zraka, čime pružaju efikasnu zaštitu od intenzivnog solarnog zračenja.\nSTRATOS - Pojavila se sledeća generacija folija za automobile


Tags : reklame\nKako resetovati Advertising ID na Android-u\nAndroid operativni sistem ima jedinstveni identifikator pod nazivom Advertising ID. Reklamne kompanije koriste ovaj identifikator da prate vašu aktivnost u aplikacijama i na internetu i da vam serviraju targetirane reklame. Ovaj identifikator nije moguće ukloniti, ali je moguće resetovati ga. Na ovaj način vaša aktivnost se briše, to jest dobijate novi identifikator na kome nije […]Pročitaj više\nKako ukloniti reklame iz File Explorer-a u Windows-u 10\nInteresantno je i pomalo zastrašujuće koliko su korisnici postali proizvod za velike tech kompanije. Serviranje reklama na svakom koraku je postao biznis model mnogih kompanija. Još tužnije su statistike koje pokazuju da su “besplatni” programi sa reklamama često profitabilniji od tradicionalnih programa koji se plaćaju. Na žalost, manija guranja reklama, gde god je to moguće, […]Pročitaj više


SPECIJALNI predstavnik EU za dijalog Beograda i Prištine Miroslav Lajčak izjavio je da taj dijalog nije jednostavan, da je podjednako "osetljivo pitanje i za Srbiju i (tzv.) Kosovo", da postoji i da veruje da ćemo, kako kaže, veoma brzo videti i konkretne rezultate.\nLajčak je za audio potcast banjalučkog portala Buka, na pitanje o dijalogu Beograda i Prištine i odbijanju Prištine da formira Zajednicu sprskih opština na severu, kazao da je dijalog "osetljivo pitanje i za Srbiju i za Kosovo".\n- Međutim, dijalog traje duže od decenije i doneo je niz konkretnih i dobrih rešenja. Dijalog nema alternativu i to potvrđuju lideri i na Kosovu i u Srbiji i on je ključan i za normalizaciju evropskih odnosa i za napredak na njihovom evropskom putu. Danas smo u situaciji da imamo lidere sa snažnim mandatom i u Beogradu i u Prištini. Oni imaju snagu da donesu rešenja i u fazi smo da pregovaramo o tome kakav je najbolji mogući put napred - kazao je Lajčak.\nPodsetio je da su se "lideri sastali u junu i julu u Briselu" i spremni su, kaže, da dođu ponovo.\n-Radimo na tome da taj sastanak proizvede i neke konkretne odluke. Taj dijalog nije jednostavan, ali on postoji i verujem da ćemo videti i konkretne rezultate veoma brzo - kaže Lajčak.\nEskalacija, kaže, nije u interesu "ni jedne ni druge strane".\n- Međunarodna zajednica je izričita kada kaže da nema alternative dijalogu i da ne postoje zaobilazni putevi. Očekujemo aktivno i ozbiljno angažovanje i Srbije i (tzv.) Kosova. Imamo i dokumente koje govore to i naši partneri su svesni toga - rekao je Lajčak.\nNa pitanje da li bi region trebalo da raduje ili zabrine zainteresovanost međunarodne zajednice s obzirom na to da je i Velika Britanija nedavno imenovala Stjuarta Piča, Lajčak kaže da bi svima bilo jednostavnije da se bavimo svojim poslom.\n- Međutim, region je navikao na povećano angažovanje međunarodne zajednice. Nažalost, i dalje postoji potreba za tim. EU nema nameru niti ambiciju da ''mikro-menažira'' region, ali jednostavno naše prisustvo je potrebno - kaže Lajčak i dodaje da je Unija je najviše prisutna u regionu jer je najveći investitor, trgovinski partner i donator.\nPrema njegovim rečima, EU ulaže milijarde evra u napredak Zapadni Balkana. "Kada govorimo o političkom angažovanju, želeo bih da istaknem kao pozitivnu stvar vrlo usku saradnju koju imamo sa SAD-om i administracijom DŽozefa Bajdena".\nStvarno delimo istu viziju a to je Balkan koji je u EU i deli njene vrednosti, kaže Lajček, koji je potvrdio da su se Gabrijel Eskobar i on nedavno sreli sa Pičom u Londonu i šest šefova diplomatija iz regiona.\n- Glavna poruka tog sastanka je bila da ne postoji druga budućnost za Zapadni Balkan osim evropske, ne postoji druga agenda osim evropske, ne postoji drugi način normalizacije odnosa Srbije i Kosova od dijaloga EU a naravno da smo preneli i britanskom izaslaniku Stjuartu Piču da je dobrodošao da se priključi tim naporima i da smo svi u istom timu. Pič je to apsolutno potvrdio - kazao je Lajčak.\nGovoreci o regonu, Lajčak kaže da vidi četiri izazova, a najneposredniji su, kaže, Severna Makedonija i Albanija, koje što pre treba da počnu da vode pregovore o priključenju EU.\n- Najozbiljniji problem je kriza u BiH. Izazov od najvećeg strateškog značaja je normalizacija odnosa Beograda i Prištine, jer se to ne tiče samo za te dve zemlje budući da Srbi i Albanci žive u svakoj zemlji na Balkanu i odnos Srbije i Kosova utiče na regionalnu saradnju, zato je rešenje tog pitanja od najvećeg strateškog značaja - rekao je.\nUkazao je da je izazov koji smatra najfundamentalnijem je pitanje kakav će biti Balkan.\n- Da li će biti Balkan koji deli evropske vrednosti, koji promoviše demokratiju i vladavinu prava, koji se bori protiv korupcije i u kojem ima nezavisnih medija i građanskog društva? Ili ćemo dobiti društva u kojima nema ništa od toga a da imamo neku vrstu autoritativnih vlada bez poštovanja evropskih vrednosti - naveo je Lajčak.\nTa utakmica se, ističe, dešava upravo i mislim da je jako bitno i za EU i za zemlje regiona da se pridruže ne samo administrativno već pre svega po zajedničkom sistemu vrednosti.\nBONUS VIDEO: EKSKLUZIVNO: Srpski sveštenik skida albansku zastavu sa Košara\nPREDSEDNIK VUČIĆ O KiM: Priština odbija svaku vrstu dijaloga\n14. 12. 2021. u 19:14\nTRAŽE POMAK BEZ ODLAGANJA: Ministri Grupe G7 raspravljali o dijalogu o KiM, pružili podršku Šmitu i NATO\n13. 12. 2021. u 21:29\nMiroslav Lajčak dijalog Beograda i Prištine specijalni izaslanik


Valute zemalja proizvođača nafte takođe su ojačale prema dolaru, mada na tržištima još uvek provejavaju sumnje da li će sporazum između OPEK-a i njegovih saveznika o rekordnom smanjenju proizvodnje crnog zlata biti dovoljan da neutrališe pad svetske potražnje za gorivom.\nApetit investitora za rizikom se ove nedelje kontinuirano poboljšavao usled preliminarnih signala da pandemija u američkim i evropskim žarištima usporava, ali su neki analitičari ostali oprezni budući da se vrlo malo zna o korona virusu i imajući u vidu ogromne ekonomske štete od epidemije na globalnom nivou.\nDolar je prema evru zaključen, prema podacima sa elektronske platform EBS, na nivou od 1,0941 dolara za evro, pri čemu je na nedeljnom nivou pao za 1,3 procenta. Američka valuta je prema švajcarskom franku ove nedelje pala za 1,1 odsto, a noćas se trgovala po kursu od 0,9657 franka.\nU odnosu na japanski jen, dolar se trgovao na nivou od 108,41 jena, Na nedeljnom nivou nije beležio veća pomeranja prema japanskoj valuti, jer su zabrinutost zbog porasta broja zaraženih koronavirusom i uvođenje vanrednog stanja u Japanu smanjili tražnju za jenom.


Lacio ceni Sergeja na 100 miliona! – Sport\nLacio će sigurno odlično zaraditi\nFantastičnog srpskog vezistu Sergeja Milinkovića-Savića žele da vide u svojim redovima mnogi evropski velikani. Lacio će zasigurno odlično profitirati njegovim odlaskom, jer će klub koji ga želi morati da plati minimum 100 miliona evra.\nPrema pisanju „Tutomerkata“, to je cena koju su čelnici rimskog kluba tražili od Pari Sen Žermena.\nUkoliko dođe do takvog trasfera, Sergej će postati peti najplaćeniji svetski fudbaler.\nPomenuta suma ne bi trebalo da bude problem za prebogate vlasnike Pari Sen Žermena ili Mančester sitija i Junajteda, koji neće žaliti novca za supertalentovanog srpskog fudbalera.\nMilinković-Savić je prošle, a pogotovo ove sezne sjajnim igrama u dresu Lacija privukao pažnju najbogatijih klubova, a bez premca je po formi i kvalitetu među najboljim igračima Evrope i sveta.\nFudbal100 miliona, lacio, milinkovic, savic, srgej\nVojvodina ubedljiva na Banjici\nSportski TV program – nedelja, 29. oktobar 2017.


Istovremeno je u toku i rekonstrukcija zgrade nekadašnjeg BIGZ-a, koju je kompanija Marera propertis, kupila u februaru ove godine. Radovi bi trebalo da budu završeni do kraja naredne godine.\n"Marera" je prošle godine, na javnoj licitaciji, postala vlasnik Beograđanke, nekada najviše zgrade na Balkanu, a potom i zgrade BIGZ-a.\nZgrada BIGZ-a sagrađena je 1937. godine kao objekat Državne štamparije, u obliku ćirilićnog slova “p”, nalik na štamparsku mašinu.\nU zlatno doba socijalizma BIGZ je zapošljavao skoro 3.000 ljudi, dok se u poslednjih nekoliko decenija na 25.000 kvadrata nalazile štamparije, skladišta, kancelarije, muzički studiji, likovni ateljei, zanatske i umetničke radionice, škola kapoere, radio-stanica, kulturni centar...\nZgrada Beograđanke podignuta je 1974. za vreme mandata gradonačelnika Branka Pešića, a po projektu njegovog imenjaka i prezimenjaka, arhitekte Branka Pešića. Nalazi se pod prethodnom zaštitom tako vlasnik ne sme da je ruši, već samo rekonstruiše.


Niški Portal | U toku konkurs za prijem novih članova u Društvo književnika i književnih prevodilaca Niša\nDo 10. marta oni kojižele i ispunjavaju određene uslove, mogu da konkurišu za prijem u Društvo književnika i književnih prevodilaca Niša.\n''Uslovi za prijem su najmanje dve originalne ili knjige prevoda objavljene kod renomiranog izdavača, za književnike i prevodioce, a za književne kritičare spisak objavljenih kritičkih tekstova u listovima, časopisima, zbornicima i drugim publikacijama koje se bave književnom kritikom, teorijom i esejistikom'', kažu iz Društva.\nOni ističu da će se o prijemu novih članova odlučivati na osnovu njihove zastupljenosti u periodici, zbornicima i antologijama, a jedan od kriterijuma biće i aktivno učešće kandidata u kulturnom životu Grada (književne večeri, promocije, tribine, paneli, radionice). Pravo da konkurišu imaju svi pisci, prevodioci i književni kritičari rođeni ili trajno nastanjeni u Nišu, ili oni koji svojim delovanjem aktivno doprinose afirmaciji književnosti Grada i jugoistočne Srbije.\nPisci koji žele da postanu članovi jedinog niškog referentnog književnog društva sa višedecenijskom tradicijom, treba da pošalju biografiju sa detaljnom bibliografijom, najkasnije do 10. marta elektronskim putem na adresu drustvoknjizevnikanisa@gmail.com sa naznakom ''komisiji za prijem novih članova''.\nInače, odluku o prijemu novih članova doneće Skupština Društva književnika i književnih prevodilaca Niša na sednici koja će se održati 15. marta.


Bilateralni sporazumi o saradnji | Млади су закон\nBilateralni sporazumi o saradnji\nU cilju uspostavljanja i unapređenja međunarodne saradnje u oblasti omladinske politike i sporta, Ministarstvo omladine i sporta Republike Srbije uspostavlja kontakt sa nadležnim institucijama drugih zemalja i kao jednu od planiranih aktivnosti usmerenih ka jačanju prijateljskih odnosa dve zemlje obično utvrđuje i potpisivanje sporazuma o saradnji u oblasti omladine i sporta. Time se saradnji dve zemlje daje zvaničan pravni okvir i stvara se prostor za intenziviranje zajedničkih aktivnosti, ali i pronalaženje budžetskih sredstava i sredstava iz drugih dostupnih izvora (npr.evropskih fondova) za sprovođenje dogovorenih projekata i programa saradnje.\nUloga navedenih sporazuma je da se mladim ljudima iz obe zemlje omoguće đačke i studentske razmene, podstakne mobilnost mladih, kao i njihovo učešće na konferencijama i seminarima, te sprovođenje zajedničkih projekata, i sl. Istim se predviđa i uspostavljanje intenzivnije saradnje sportskih organizacija i saveza dve zemlje, razmena informacija iz oblasti sporta, i sl. Sporazumi doprinose i intenzivnijoj razmeni relevantnih informacija, materijala i publikacija od značaja iz oba polja, itd.\nSaradnja obuhvaćena ovim sporazumima odvija se u okviru obezbeđenih sredstava Zakonom o budžetu Republike Srbije, u okviru razdela Ministarstva omladine i sporta.\nDo sada su potpisani bilateralni sporazumi o saradnji u oblasti omladinske politike sa Grčkom (2009), Republikom Srpskom (2010), Ukrajinom, Azerbejdžanom, Makedonijom (2011) kao i Zajednička izjava o saradnji sa Kraljevinom Holandijom (2009). 2012. godine potpisani su Sporazumi o saradnji sa Slovačkom Republikom, Republikom Portugal i Bosnom i Hercegovinom, a 2013. Sporazum o saradnji sa Turskom.\nProtokol o saradnji MOS i EURO26\nSporazum o saradnji - Grčka\nSporazum o saradnji - Portugal\nSporazum o saradnji - Republika Azerbejdžan\nSporazum o saradnji - Republika Makedonija\nSporazum o saradnji - Republika Srpska\nSporazum o saradnji - Slovačka Republika\nSporazum o saradnji - Ukrajina


Savez za školski sport Srbije, kao nacionalna organizacija zadužena za školski i dečiji sport ima obavezu i odgovornost da pronadje načine da sport približi deci i da se u sistem školskog sporta uključi veliki broj učenika.\nSport može da se posmatra iz ugla takmičara, navijača ali i novinara. Imajući u vidu da vršnjačku reč deca najbolje prihvataju, pokrenut je projekat „Đak reporter“ sa ciljem da se kroz izveštavanje, pripremu i realizaciju pisanog i video materijala afirmiše sport u školama širom Srbije kao i novinarske sekcije i mlade novinare.\nFormirana je baza novinarskih sekcija, djaci reporteri izveštavaju o sportskim događajima i takmičenjima u svojim školama, o navijanjima, sportskim radionicama, o rezultatima svojih vršnjaka kao i o svim sportskim zanimljivostima u svojoj školi i gradu.\nMrežu škola uključenih u projekat "Đak reporter" možete pogledati ovde.\nĐak reporter je projekat u koji nikad nije kasno da se uklјučite i uvek ste dobrodošli. Da biste postali deo porodice Saveza za školski sport Srbije u daljem tekstu opisujemo korake za uključivanje u projekat „Đak reporter“ koje možete pogledati ovde!\nZa zainteresovane novinarske sekcije, organizujemo radonice u Vašoj školi na kojem ćemo učenike-novinare uputiti kako se stvaraju vesti, pišu novinarski članci, snimaju TV prilozi i kako da učenici spoznaju važnost timskog rada da bi slušaoci, gledaoci i čitaoci njihovih vesti bili što zadovoljniji.\nU toku školske 2015/2016. godine održali smo preko 20 novinarskih radionica sa preko 40 osnovnih i srednjih škola. Osim što smo sa velikim elanom radili, mi smo mnogo naučili od naših učenika. Čast i zadovoljstvo nam je što možemo konstatovati da sportsko novinarstvo u Republici Srbiji dobija dosledne naslednike Duška Koraća, Miodraga Stojiljkovića i drugih doajena sportskog novinarstva...\nĐaci reporteri izveštavaju za Savez za školski sport Srbije u:\nPisanoj formi – Dečiji članci\nTelevizijskoj formi – TV reportaža\nU vidu fotografije ili dečijeg crteža - Fotoreportaža\nPokrećemo prvi sportski dečiji časopis „Plemenko“, kao i dečije sportske emisije sastavljene od priloga đaka reportera koje će se emitovati na RTS i SOS kanalu. Zato pozivamo sve školske novinarske sekcije da se uključe i na taj način postanu partneri Savezu za školski sport Srbije.\nKroz projekat „Đak reporter“ novinarske sekcije postaće vidljive široj javnosti a njeni članovi upoznaće jednu od najlepših grana novinarstva – sportsko novinarstvo. Kao potvrdu uloženog truda, Savez za školski sport dodeljuje sertifikate koji su imaju status zvanične reference.\nProjekat finansira Vlada Republike Srbije i Ministarstvo omldine i sporta.


Federalna uprava policije apeluje da se poštuju mjere kriznih štabova - Jajce Online\nNaslovnica BOSNA I HERCEGOVINA Federalna uprava policije apeluje da se poštuju mjere kriznih štabova\nFederalna uprava policije apeluje da se poštuju mjere kriznih štabova\nFederalna uprava policije apelovala je na građane u Federaciji BiH da poštuju sve mjere i preporuke nadležnih kriznih štabova, s obzirom na to da je pogoršana epidemiološka situacija u vezi sa korona virusom.\nIz Federalne uprave policije saopšteno je da se samo na takav način može uticati na stabilizaciju situacije.\n“Posebno apelujemo na građane Kantona Sarajevo, gdje je situacija možda i najteža, da poštuju odluku kantonalne Vlade donesenu na osnovu preporuka Kriznog štaba Kantona, a koja se odnosi na mjeru o dvodnevnom lokdaunu, koja je počela u petak, 12. marta, u 20.00 sati a završiće u ponedjeljak, 15. marta, u 7.00 sati”, dodaje se u saopštenju.\nU saopštenju se ukazuje da je evidentno je da građani Kantona Sarajevo zbog ove odluke Vlade Kantona, borave i planiraju boravak van Kantona, na obližnjim izletištima, planinama ili pak u drugim gradovima s obzirom da ova mjera nije na snazi u drugim kantonima FBiH i Republike Srpske, a što može znatno uticati na brže širenje zaraze i još nepovoljniju epidemiološku sliku.\n“Ovim putem molimo sve građane da imaju strpljenja, te da poštuju mjere i preporuke u pogledu smanjenja socijalnih kontakta, ograničenog kretanja, okupljanja, držanja propisane distance, nošenja zaštitne maske”, napominje se u saopštenju.\nFederalna uprava policije će, kako se navodi, u saradnji sa drugim nadležnim policijskim agencijama i nadležnim organima u FBiH, a u slučaju potrebe preduzeti zakonom propisane mjere i radnje iz svoje nadležnosti.\nPrethodni članakHrasnica obavijena tugom: U sedam dana preminuli otac i sin zbog COVID-a\nNaredni članakKazahstan: U padu vojnog aviona poginule četiri osobe


Građani Bejruta su sve nezadovoljniji nakon što su libanski zvaničnici priznali da se snažna eksplozija - u kojoj je poginulo najmanje 135 ljudi, više od 4.000 ranjeno, a skoro 300.000 ostalo bez doma – mogla predvideti, te da su nadležni u luci u više navrata bili upozoravani da moraju adekvatno uskladištiti neobezbeđeni opasni tovar amonijum-nitrata.\nDok se i dalje traga za nestalima i pokušava normalizovati život uz obećanu pomoć sveta, tragedija koja je zadesila Bejrut je samo poslednja u nizu nevolja koja je zadesila Liban koga godinama potresaju politička i ekonomska kriza.\nNakon što su se pojavili novi detalji u istrazi vlada je naredila kućni pritvor za lučke zvaničnike koji su znali da je hiljade tona ovog opasnog materijala pohranjeno u luci šest godina bez odgovarajućih sigurnosnih mera.\nPredsednik Mišel Aun (Michel Aoun) je rekao da je razlog eksplozije 2.750 tona amonijum-nitrata koji je bio nesigurno pohranjen u skladištu.\nGeneralni direktor luke Hasan Korajtem je kazao da su bili svesni da je materijal opasan kada je sud prvi put naložio da se smesti u skladište, “ali ne u toj meri”.\nVrhovni Savet odbrane Libana insistira na “maksimalnim kaznama” za odgovorne.\nU međuvremenu, Amnesti Internešenel (Amnesty International) i Hjumen Rajts Voč (Human Rights Watch - HRW) traže nezavisnu istragu. Tako je HRW saopštio da postoji “ozbiljna zabrinutost o sposobnosti libanskog pravosuđa da vodi kredibilnu i transparentnu istragu”.\nSkoro 300.000 ljudi ostalo je bez krova nad glavom jer se u kućama ne može živeti zbog prevelikih oštećenja.\nŠteta u tom gradu na čijem širem području živi 2,2, miliona ljudi, procenjuje se na najmanje tri milijarde dolara.\nNedostaje medicinska oprema, hrana, smeštaj\nHasan je rekao da nema dovoljno kreveta u bolnicama i medicinske opreme s obzirom da su neke oštećene u eksploziji – da bi se zbrinuli povređeni.\nGuverner Bejruta Marvan Abud je kazao za BBC da je potrebna hrana i mnoge druge potrepštine: “Bejrutu je potrebna odeća, kuće, materijal za obnovu domova. Bejrutu je potreban prostor za izbeglice, za svoje stanovnike,” dodao je Abud.\nTako je najavljen dolazak tri francuska aviona sa 55 pripadnika spasilačkih timova, medicinskom opremom i pokretnom bolnicom u kojoj može da se leči 550 pacijenata.\nEmanuel Makron je kao prvi svetski lider posetio u četvrtak u Liban, nekadašnju francusku koloniju.\nInače, do eksplozije je došlo u blizini mesta gde je u eksploziji automobile bombe ubijen libanski premijer Rafik Hariri 2005. godine. Za petak je u specijalnom sudu u Holandiji bilo najavljeno izricanje presude četvorici pripadnika Hezbolaza optuženih za orkestriranje napada, kojima se sudi u odstustvu.\nMnogi su smatrali da iza ovog ubistva stoji Sirija jer je Hariri, kao sunitski političar tražio povlačenje njenih snaga koje su bile u Libanu od 1976. Nakon atentata došlo je do masovnih protesta, pada libanske prosirijske vlade i Damask je doneo odluku da posle skoro 30 godina povuče svoje trupe.\nNezadovoljstvo građana zbog nestašica i pre eksplozije\nZbog toga je došlo do koškanja u centru Bejruta između grupe demonstranata i telohranitelja bivšeg premijera Saada Haririja, što, kako piše “Gardijan” (Guardian) ilustruje gnev koji građani osećaju prema političarima.\nDo eksplozije je došlo u veoma osetljivom trenutku po Liban u kome raste broj zaraženih od Covida 19, pa su bolnice i pre ove tragedije imale problem sa zbrinjavanjem pacijenata.\nLiban uvozi većinu hrane, pa se mnogi pribojavaju da će doći do nestašica jer je u luci bila uskladištena velika količina žitarica koja je uništena u ovoj eksploziji. Glavni silos, u koji može da se smesti 85 odsto žitarica za potrebe zemlje, uništen je.\nNeizvesna je sudbina luke koja je veoma važna za libansku ekonomiju. Naime, Liban uvozi 80 odsto robe koju konzumira, a čak 90 procenata žitarica. Od toga 60 odsto je prolazilo kroz luku Bejrut.\nPredsednik Mišel Aun je najavio da će Vlada neposredno pomoći sa 66 miliona dolara, ali se procenjuje da će ekonomske posledice ove tragedije biti dugoročne.\nTreći najveći dug na svetu\nJavni dug Libana u odnosu na bruto društveni proizvod je treći po veličini na svetu, nezaposlenost je 25 odsto, a skoro trećina stanovništva živi ispod linije siromaštva.\nGrađani optužuju vladajuću elitu koja dominira godinama prikupvši ogromno bogatstvo za sebe, a da pri tom nije provela neophodne promene u cilju rešava gorućih problema.\nPrema podacima “Vošington posta” (The Washington Post), libanski milijarderi poseduju 20 odsto prihoda zemlje, što je duplo više nego i u SAD.\nPočetkom oktobra 2019. zbog nedostatka stranih valuta libanska funta je po prvi put u poslednjih 20 godina počela da gubi vrednost na novoupostavljenom crnom tržištu. Uvoznici pšenice i goriva zatražili da budu plaćeni u dolarima, što je značilo povećanje cena ovih proizvoda pa su sindikati pozvali na štrajk.\nSredinom oktobra, vlada je predložila nove poreze na cigare, gorivo, čak i na WhatsApp – kako bi popunila državnu kasu. Međutim, od tih mera se odustalo zbog protesta građana.\nMnogi građani su ostali bez posla, povećan je jaz između zvaničnog kursa valute i njene vrednosti na crnom tržištu, a banke su pojačale kontrolu svog kapitala. Došlo je do rasta cena, zbog čega mnoge porodice sve teže mogu da kupe i osnovne potrepštine.\nU trenutku kada su u maju počele da popuštaju restrikcije uvedene zbog pandemije, cene pojedinih namirnica su skočile skoro duplo, pa je premijer upozorio na opasnost od produbljivanja krize.\n“Mnogi Libanci su već prestali da kupuju meso, voće i povrće a možda će im uskoro biti teško da prišute čak i hleb,” napisao je Dijab u “Vošington postu”.\nSektaštvo, odnosno stavljanje interesa svoje verske i političke grupe na prvo mesto a ne državni, smatra se ključnim razlogom zašto Liban ne može da izađe iz krize.\nU zemlji je zvanično priznato 18 verskih zajednica – četiri muslimanske, 12 hrišćanskih, sekta Druza i jevrejska. Tako su prema sporazumu iz 1943. godine, kada je Liban stekao nezavisnost,tri ključne funkcije – šef države, predsednik parlamenta i premijer – podeljene između tri najveće zajednice: maronitski hrišćani, šiitski i sunitski muslimani. Hrišćani čine 41 odsto stanovništva, a muslimani 54 procenta.\nU parlamentu je takođe podeljeno 128 poslaničkih mesta na hrišćane i muslimane, uključujući Druze.\nTa složena struktura često dovodi do političkih blokada i omogućava mešanje stranih aktera, kao što je Iran koji podržava šiitski Hezbolah, koji se smatra najjačom vojnom i političkom grupacijom u Libanu.\nZbog toga se u izveštaju Transparensija Internešenela o korupciji za 2019., Liban našao na 137. mestu od 180 zemalja.\nKako piše “Vošington post”, u poslednjih 30 godina Liban po svaku cenu nastoji da zadrži apsurdni ekonomski sistem, koji se najbolje može opisati kao “toksična mešavina” sektarijanizma, teritorijalizma i tržišnog (laissez-faire) kapitalizma.\n“Stoga se njegov preglomazni javni sektor koristi kao mehanizam za kupovinu političke lojalnosti i glasova, bez suštinskog ulaganja u javno zdravstvo, obrazovanje i druge neophodne programe,” ocenjuje vašingtonski list.\nBledi sjaj nekadašnjeg 'Pariza Bliskog istoka'\nNakon 400 godine pod vlašću Otomanskog carstva, Liban je po završetku Prvog svetskog rata bio pod francuskom upravom da bi nezavisnost stekao 1943. godine.\nMeđutim, u poslednjih 45 godina upada iz krize u krizu.\nNakon što je 1980-tih zbog građanskog rata bio sinonim za destrukciju i haos, Berjut je oživeo tokom 1990-ih povrativši, kako piše “Njujork tajms” (The New York Times) reputaciju atraktivnog mesta za zabave bogatih i pozornice za političke intrige na Bliskom istoku.\nIako su na mnogim zgradama ostale rupe od metaka iz rata, nema redovne struje, a političke podele nisu prevaziđene, Liban je uspevao da tri decenije privlači investicije iz regiona kao i da dobija milione dolara od dijaspore, prkoseći tako ožiljcima rata i mračnim proročanstvima.\n“Izgleda da je ta trka okončana 2020. kada se pokazalo da je država opterećena zajmovima koje ne može da vrati, a biroktratska inercija i nemar – koja zagorčava život mnogih Libana – optužena da je doprinela jednoj od najgorih katastrofa u modernoj istoriji zemlje,” ocenjuje “Njujork tajms”.


Aranžman sa MMF-om je potez očajnika | Politika | DW | 07.04.2009\nAranžman sa MMF-om je potez očajnika\nZa 12 godina, BiH je primila više novca po glavi stanovnika nego što je Nemačka dobila Maršalovim planom. Samo totalni zaokret u ekonomskoj politici može da spasi tu zemlju od ekonomske krize, smatraju analitičari.\nSarajevo: Kako preživeti recesiju?\nEkonomski analitičari smatraju da aranžman sa Međunarodnim monetarnim fondom neće pomoći Bosni i Hercegovini. Umesto uzimanja kredita od milijardu evra, treba promeniti odnos prema ekonomskoj politici. Do kraja sedmice Fiskalno veće trebalo bi da napravi platformu sa kojom će izaći pred MMF.\nBoraveći nedavno u Beogradu, guverner Centralne banke Bosne i Hercegovine Kemal Kozarić izjavio je da je aranžman sa Međunarodnim monetarnim fondom, prema kojem bi ta zemlja dobila kredit od milijardu evra, neminovnost ako se žele prevazići posledice ekonomske krize.\n„Ovo je vreme teških odluka i oni koji ih donose treba da imaju hrabrosti u interesu građana i svih nas“, rekao je Kozarić.\nZvanični pregovori BiH i MMF-a počinju sredinom aprila, ali analitičari procenjuju da je to „potez očajnika“\n„Svi dosadašnji pokušaji državne i entitetskih vlada, više su spisak želja nego konkretni, delotvorni potezi“, tvrdi dr Damir Miljević, ekonomski analitičar iz Banjaluke. On, međutim, ilustruje koliko su najodgovorniji u Bosni i Hercegovini u stvari neodgovorni.\n„Recimo, gospodin Branković je na pitanje novinara pre dva meseca: Šta ćete preduzeti, rekao: Nema žurbe, nije još kritično. Gospodin Špirić je rekao da smo siromašna zemlja i da će nas kriza zaobići, a gospodin Dodik je pre neki dan rekao da Republika Srpska nikad nije bila jača i snažnija nego što je sada. Uz takve izjave najodgovornijih ljudi onda možete da vidite da su faktički i privreda i narod prepušteni sami sebi“, tvrdi Miljević.\nI bez kredita MMF-a, Bosna i Hercegovina mogla bi da dođe do sredstava, npr. iz pretpristupnih (IPA) fondova. Problem je što se ta sredstva ne mogu dobiti bez prethodno ispunjenih uslova, koje je nemoguće realizovati bez političke volje u institucijama vlasti. Miljević tvrdi da tako Bosna i Hercegovina ostaje uskraćena za oko milijardu i 700 miliona konvertibilnih maraka, „što vlast ne brine sve dok se budžeti pune i dok ima novca za budžetske korisnike“.\n„Budžet za održavanje parazita“\nSada, kada je Bosna i Hercegovina već duboko u recesiji, razmišlja se o aranžmanu sa Međunarodnim monetarnim fondom. Jasno je da će MMF, pre nego što da pare, postaviti rigorozne uslove. Država, odnosno entiteti, moraće da smanje javnu potrošnju i izdatke u socijalnom sektoru. Političari će tada moći da kažu da su imali nameru da zbrinu određene kategorije stanovništva, ali im MMF to ne dozvoljava.\n„MMF se nikada nije dobro pokazao u upravljanju krizama“, rekla je u izjavi za „BH radio 1“ ekonomski analitičar iz Banjaluke Svetlana Cenić, govoreći i o tome šta bi moglo da se dogodi nakon sklapanja aranžmana sa tom institucijom.\n„Kako će Bosna živeti posle toga? Pa eto, imaće podržan budžet da može da održava i ovo parazita što inače ima u neograničenim količinama - govorim o administraciji“, rekla je Svetlana Cenić.\nZvanični pregovori Bosne i Hercegovine sa MMF-om trebalo bi da počnu sredinom ovog meseca.\nTrajni link https://p.dw.com/p/HRhY


Home / Gradska hronika / Vizija obeležava Svetski dan borbe protiv side\nU saradnji sa pozorištem „Hristo Botev“ iz Dimitrovgrada 1. decembra u 19:30 sati u Dimitrovgradu u sali Centra za kulturu, omladinska scena tog pozorišta izvešće premijeru pozorišne predstave „Pol bol nije igra“ autora Delče Gigova. Repriza predstave održaće se u Pirotu 2. decembra u sali Narodnog pozorišta, takođe sa početkom u 19:30 sati. Istog dana sa početkom u 21:00 sat održaće se u Omladinskom kulturnom centru Pirot koncert pirotskih rok grupa, a takođe povodom obeležavanja Svetskog dana borbe protiv side.\nVolonteri udruženja „Vizija“ 1. decembra u svim opštinama pirotskog okruga razgovaraće sa prolaznicima, deliće kondome i liflete o informacijama, rizicima i prevenciji od polno prenosivih bolesti.\nSve ove aktivnosti odvijaju se u okviru projekta „Znanjem protiv rizika“ koji finansira Ministarstvo omladine i sporta Republike Srbije, a realizuje udruženje „Vizija“. Partneri na projektu su Dom zdravlja Pirot, Narodno pozorište Pirot i Centar za kulturu Dimitrovgrad.\n← Previous Story Teška saobraćajna nezgoda kod Dolca – poginuo mladić\nNext Story → Humanitarna predstava “Pastirske igre pirotskog kraja”


Milenković prvi pik Marka Rozea u novom Dortmundu\nIzvor: MozzartSport.com, 25.Feb.2021, 12:33\nSrpski štoper na ceni\nOd priča da Mančester junajted priprema 35.000.000 evra, do toga da je Fjorentina već odbila deset miliona evra nižu ponudu Vest Hema, sve više postaje jasno da će Nikola Milenković biti među traženijim štoperima tokom predstojeće letnje transfer pijace.\nSrpski reprezentativac odavno je na ceni među najvećim klubovima Evrope, ali je Fjorentina dosad vešto izbegavala ulazak u pregovore sa zainteresovanim >> Pročitaj celu vest na sajtu MozzartSport.com << stranama zbog visokih potraživanja za njegovu slobodu. Prvi čovek Ljubičastih Roko Komiso želi da i u budućnosti spreči odlazak pouzdanog štopera, ali kako pregovori o novom ugovoru još nisu doneli željeni rezultat, tako je interesovanje sa svih krajeva Evrope veće.\nNEDELJA: (2,55) Udineze (3,10) Fjorentina (2,90)\nPosle Mančester junajteda i Vest Hema, sada se u vezu sa Nikolom Milenkovićem dovodi i Borusija Dortmund. Milioneri su već počeli da kuju planove za budućnost, za leto je dogovoren transfer Marka Rozea posle odličnog dvogodišnjeg rada u Menhengladbahu, a s dolaskom mladog trenera promeniće se slika kluba s Vestfalena. Uveliko se šuška o tome da bi Džejdon Sančo mogao da postane žrtva Rozeovog sistema i da bi se prodajom engleskog krilnog napadača stvorili uslovi za normalno funkcionisanje na tržištu, a kao prva meta pominje se upravo Milenković.\nIzdanku Partizanove škole ugovor s Violom ističe na leto 2022. godine, pa je klubu iz Toskane sledeći prelazni rok poslednja šansa da na njegovoj prodaji zaradi ozbiljniji novac. U ovom trenutku se pominje da bi suma između 30.000.000 i 35.000.000 evra zadovoljila apetite ljudi iz Toskane, pogotovo ako ostane da se dve strane ne dogovore oko novog ugovora i pojačavanja finansijskih uslova na ime plate i bonusa.\nMilenković od Fjorentine trenutno dobija tek 800.000 evra godišnje, što je daleko ispod njegove realne vrednosti. Viola je u ozbiljnim rezultatskim problemima i posle Đuzepea Jakinija i njegovog naslednika Ćezara Prandelija klub bi do kraja sezone mogao da dobije i trećeg šefa stručnog štaba u liku Mauricija Sarija. Milenković je poslednjih meseci imao i tu čast da nosi kapitensku traku Viole, ali sve je izglednije da će mu četvrta godina u klubu biti i poslednja. Nemački Skaj tvrdi da su Dortmundove namere ozbiljne, a ako Sančo zaista bude žrtvovan zarad finansijskog mira za dalji rad, otvoriće se realne mogućnosti da se uključi u trku sa Junajtedom i ostalim potencijalnim kupcima.


Euforija u Renu zbog utakmice sa Arsenalom, na jednu kartu preko deset zahteva! - Sportske.net\nEuforija u Renu zbog utakmice sa Arsenalom, na jednu kartu preko deset zahteva!\nNavijači u Francuskoj sa nestrpljenjem čekaju duel protiv "Tobdžija".\nLion i Ren u polufinalu Kupa Francuske, Depaj "ispalio projektil"PL: Zaplesao Ozil, Arsenal demolirao "Trešnjice", beznadežni Fulam jednom nogom u Čempionšipu!"Krem" evropskog fudbala na "Maksimiru", razlog je "čudo" od 25 miliona evra!Arsenal ne da četvrto mesto, gol za četiri minuta, strelac - Ozil!Poslednji pokušaj Fulama, nastavlja se borba za Ligu šampiona, mogu li Vest Hem ili Votford da reše pitanje prvaka?\nRen je izborio plasman u osminu finala Lige Evrope, izbacili su neočekivano Real Betis i zakazali duel sa Arsenalom u borbi za osam najboljih.\nEuforija u samom gradu je velika, a obelodanjeno je da će drugog marta navijači moći da kupe ulaznice za ovaj susret u zvaničnim šopovima fudbalskog kluba Ren.\nKapacitet stadiona "Roažon Park" je 30 hiljada mesta, ali je veliki broj karata već rezervisan za navijače sa sezonskim ulaznicama, popunjene su unapred i VIP lože, dok su podeljene i karte za gostujuće navijače.\nKada se sve sabere i oduzme, ostalo je od šest do osam hiljada mesta na tribinama "Roažon parka", a već sada se prijavilo preko 90 hiljada ljudi za preostale karte.\nOčekuju se veliki redovi oko stadiona i ispred svih zvaničnih radnji fudbalskog kluba Ren, francuski mediji prenose da će zainteresovani za karte morati u ranim jutarnjim časovima da se pojave na prodajnim mestima, ukoliko žele da gledaju Arsenal u četvrtak sedmom marta od 18:55h.


Kruševljani sada udišu čistiji vazduh nego pre godinu dana! | Kruševac Info\nStručne ekipe Zavoda kontrolišu prisustvo taložnih materija na 11 mernih mesta u gradu uključujući i mesto u Srnju, dok koncentraciju čađi merimo na 5 lokacija u gradu, navodi načelnik Centra za higijenu i humanu ekologiju prim dr Mihajlo Petković.\n– U zimskom periodu koncentracija čađi je povećana, standardno godinama. Ranije je bilo mnoga dana više sa koncentracijom čađi iznad dozvoljenog, dok je to sada znatno manje. Kao mesto sa povećanom koncentarcijom čadji dr Petković navodi ulicu Cara Lazara i Autobusku stanicu Kruševac, ali mnogo manje nego što je to bilo ranijih godina.\nRezultati merenja u 2012. oj godini ukazuju na manje prustvo taložnih materija, čađi i ostalih zagađivača vazduha u odnosu na prethodni period, ističe dr Petković.\nČistiji vazduh u gradu pod Bagdalom svakako je posledica sprovedene gasifikacije, ugradnje filtera u industrijskim kotlarnicama i zaobilaznicama kojima je preusmeren saobaćaj teretnih motornih vozila ali i aktivnostima Zavoda i ekološke inspekcije. Međutim stopa oboljevanja od bolesti disajnih organa na koje utiču zagađujuće materije standarno je isti napimnje dr Petković, pa u ovom periodu hroničnim bolesnicima i deci preporučuje izbegavanje šetnje u jutarnim i večernim satima, kada je koncentracija taložnih materija u vazuhu, najveća.\n« Februar teži za preživljavanje\nSkupštine grada Kruševca danas raspralja o razvoju grada! »


Gradonačelnica Niša kritikuje gradjane da ne nose masku u zatvorenom prostoru, što i sama radi - JUGPRESS\nGradonačelnica Niša kritikuje gradjane da ne nose masku u zatvorenom prostoru, što i sama radi\nGrađani u Nišu opustili su se malo i ne nose maske u zatvorenom prostoru, a ni imunizacija nije na zavidnom nivou, ali se nadam da je to zbog godišnjih odmora i da ćemo kada se odmori završe da nastavimo sa imunizacijom, kaže gradonačelnica Dragana Sotirovski.\nZanimljivo je da ni sama ne nosi masku u zatvorenom prostoru čak ni na zvanicnom dogadajuu, što pokazuje fotografija objavljena juče na zvaničnom sajtu grada.\nOna je dodala da od kolega iz Kriznog štaba očekuje prave inpute šta uraditi sa turistima iz Indije, sa ljudima iz ove zemlje koji su na proputovanju kroz Srbiju i zadržavaju se u našim hotelima,na koji način ćemo se prema njima ophoditi i naravno na koji način ćemo motivisati ljude da se vakcinišu.\n“Takođe se nadam da će biti sve veći broj vakcinisanih punoletnih građana s obzirom na to da epidemiolozi već za drugi deo septembra najavljuju povratak virusa korone, odnosno nekih novih sojeva.Nadam se da će naši sugrađani koji se nisu vakcinisali uraditi to do 1.septembra kako bi smo spremno dočekali jesen i novi talas virusa”, istakla je gradonačelnica Sotirovski.\nDodala je i da se Niš morati da se suoči sa još jednim talasom korona virusa.\n“Kako ćemo to da podnesemo i finansijski i organizaciono videćemo. Imam utisak da smo zaboravili neka osnovna pravila koja važe i zahvalna sam onim sugrađanima koji nas na to podsećaju jer je kovid još uvek prisutan. Kako je u svetu tako će biti i kod nas”, kazala je Sotirovski.\nIstakla je da imunizacija mora da se nastavi i to je na prvom mestu.\n“Raduju me i izveštaji Doma zdravlja u Nišu iz kojih vidim da se mnogi ljudi opredeljuju da vakcinišu i svoju decu od 12 do 17 godina i da je taj apel naše države urodio plodom i da smo na dobrom putu ka masovnoj vakcinaciji”, naglasila je Sotirovski\nOna je dodala da veruje i da će se sve veći broj mladih sugrađana prijaviti za vakcinaciju i ponovo apelovala da to i učine jer na taj način štite sebe, ali i osobe iz okoline sa kojima kontaktiraju.


Instalirali smo solarnu elektranu na našoj farmi - UG "Nešto Više"\nInstalirali smo solarnu elektranu na našoj farmi\nUdruženje građana “Nešto Više” svakom svojom akcijom i projektom želi pokazati da smo okruženi prirodom koja nam može dati mnogo toga. Uz podršku koju smo dobili od Američke ambasade kroz projekat Julia Taft uspjeli smo instalirati veiki solarni sistem na našoj farmi u Humilišanima. Solarni sistem se sastoji od fotonaposnkih panela i pripadajuće elektronike za proizvodnju električne energije koja će nam u sunčanima danima biti dovoljna za naše dnevne potrebe. Glavna svrha instaliranog solarnog sistema jeste da nam omogući sušenje voća, povrća i ljekovitog bilja u našoj solarnoj sušari na koju je spojena joše jedna vrsta solaranog panela tj termo solarni panel za zagrijavanje tople vode koja služi za sušenje biljaka. Prednosti solarnog sistema su višestruke i mi želimo da na praktičnom primjeru pokažemo svima onima sa kojima budemo sarađivali, ali i široj javnosti, koliko koristi ovakav sistem može da nam svima pruži. Pored čiste i besplatne električne energije koju ćemo koristiti ovakvi sistemi smanjuju potrebu za fosilnim gorivima koja se koriste u proizvodnji el. energije a samim time smanjuje se količina CO2 u zraku te drugih štetnih elemenata poput sumpora, prašine i slično. Pozivamo sve zainteresovane da nas posjete i vide kako ovaj sistem funkcioniše u praksi.\nPrevious Previous post: Poziv za pružanje usluge provođenja treninga/obuke za za voditelje grupa uzajamne podrške (peer-support) za članove mreže preživjelih od mina\nNext Next post: Novi projekat Novi izazov: Green business for healthy environment in BiH


Dačić i Bocan-Harčenko o saradnji dve zemlje, sednici Saveta bezbednosti UN\nMinistar spoljnih poslova Srbije Ivica Dačić primio je danas ambasadora Ruske federacije Aleksandra Bocan-Harčenka, a pored saradnje u borbi sa korona virusom razgovarali su i o video sednici Saveta bezbednosti UN o radu UNMIK-a, saopštilo je ministarstvo.\nDačić je zahvalio Bocan-Harčenku na nesebičnoj pomoći ruske strane kroz donaciju medicinskih sredstava i opreme, a posebno je istakao prošlonedeljnu pomoć koju je uputio "Ruski fond mira", te istakao značaj dolaska ruskog ekspertskog tima u Srbiju.\nAmbasador je preneo izraze zahvalnosti ministra Sergeja Lavrova za pomoć koju je Srbije pružila u vraćanju ruskih državljana humanitarnim letovima koje je organizovala Vlada Srbije za repatrijaciju svojih državljana.\nRazgovarali su i o merama preduzetim u borbi sa pandemijom korona virusa, kao i o planovima za popuštanje uvedenih restrikcija i pripremama za nastavak saradnje nakon izlaska iz krize, navodi se u saopštenju.\nBilo je reči i o realizaciji ranije planiranih poseta zvaničnika dve zemlje kada se za to steknu uslovi, kako bi se očuvala dinamika kontakata na visokom i najvišem nivou.\nRazmenjena su mišljenja o prošlonedeljnoj video sednici Saveta bezbednosti o radu UNMIK, a ministar Dačić je još jednom zahvalio na principijelnoj podršci Ruske Federacije u vezi sa pitanjem Kosova i Metohije koja je i tom prilikom jasno preneta, navodi se u saopštenju.\nSagovornici su se saglasili da su uzajamna pomoć i solidarnost koje su dve bratske i prijateljske zemlje pokazale i u ovim teškim vremenima, snažan dokaz izuzetnih odnosa i saradnje Republike Srbije i Ruske Federacije, koje je ova kriza samo ojačala.\nDačićBocan HarčenkoSB UN


SNP, BDP i Novosadsko pozorište najavili saradnju - razmena predstava\nSNP, BDP i Novosadsko pozorište najavili saradnju – razmena predstava\nKultura Autor:N1 Beograd31. mar. 202109:57\nIzvor: Promo / SNP\nSrpsko narodno pozorište, Beogradsko dramsko pozorište i Novosadsko pozorište potpisali su sporazum o saradnji koji podrazumeva razmenu predstava u toku godine, po principu mini festivala pod nazivom „Naši dani”.\n„Cilj saradnje je institucionalizovanje ideje o saradnji pozorišta iz Republike Srbije kako bi se međusobno predstavila dostignuća i prikazale aktuelne teme i ideje u oblasti umetnosti. Kroz zajednički rad, implementiraće se različita znanja i dostignuća, sa akcentom na saradnji koja će se odvijati svake godine i postati tradicionalna“, istakao je direktor Drame SNP-a, Milovan Filipović.\nObeleženo 160 godina Srpskog narodnog pozorišta\n30. mar. 2021 0\n„Prvi mini festival pod nazivom „Naši dani“ biće održan u Srpskom narodnom pozorištu od 7. do 12. maja, na kome će se predstaviti Beogradsko dramsko pozorište sa pet predstava. Festival će biti nastavljen gostovanjem BDP-a u Novosadskom pozorištu u septembru, dok će Novosadsko pozorište uzvratiti posetu BDP-u u oktobru, a SNP u novembru ove godine“, ističe direktor BDP-a, Jug Radivojević.\n„Ovo je najpre potpisivanje saradnje između dve prestonice, između Beograda i Novog Sada – buduće Evropske prestonice kulture. Kada ovakvi motivisani teatri, kao što su BDP, SNP i Novosadsko pozorište odluče da sarađuju to je ne samo gest, nego namera koja pokazuje projekciju naše budućnosti“, rekao je direktor Novosadskog pozorišta Valentin Vencel.\nSporazum je potpisan na Dan Srpskog narodnog pozorišta, koji je obeležen i svečanom akademijom, na sceni „Jovan Đorđević”. Dodeljene su i godišnje nagrade pa je tako rediteljki Sonji Petrović pripala nagrada za režiju i koncept sjajne predstave „Ko je ubio Dženis Džoplin?“. Mlade glumice Bojana Milanović i Sonja Isailović dobile su nagradu za ulogu Dženis Džoplin u predstavi „Ko je ubio Dženis Džoplin?“, kao i ansambl predstave „Bura“, reditelja Kokana Mladenovića.\nbeogradsko dramsko pozorišteSrpsko narodno pozorište\n16. sep. 2021 41


Užice sa Kruševcom i opštinama Paraćin i Vrbas u trci za Evropsku energetsku nagradu - Užice Oglasna Tabla\nмај 17, 2019 мај 17, 2019 0189\nPredstavnici lokalnih samouprava u Kruševcu, Užicu, Paraćinu i Vrbasu potpisale su u Beogradu ugovor o pridruživanju Asocijaciji Evropske energetske nagrade (EEA) za stalno unapređenje praktičnih energetskih i klimatskih politika.\nOn je kazao da se Projekat energetske efikasnosti i upravljanja energijom u opštinama u Srbiji sastoji od tri komponente, a prva je nagrada za efikasnost, druga je saniranje 21 javne zgrade kako bi se smanjilo rasipanje energije i treća je podizanje svesti svih građana o potrebi uštede energije.\nIstakao je da je do sada urađeno 60 projekata vezanih za energetsku efikasnost i da su uštede bile oko 40 odsto jer su to bili lošije izgrađeni objekti, ali da ušteda u Srbiji može da iznosi oko 20 odsto.\nDirektorka Švajcarske kancelarije za saradnju sa Srbijom Ursula Lojbli rekla je da dve zemlje sarađuju više od 100 godina i da njena zemlja pomaže Srbiji u ekonomskom razvoju, upravljanju i povećanju otpornosti gradova na klimatske promene.\nOna je rekla da su Švajcarskoj u sprovođenju projekta u Srbiji partneri Stalna konferencija gradova i opština (SKGO) i lokalne samouprave zato što najbolje odgovaraju potrebama građana.\n„Očekujemo da se dobra praksa u energetskoj efikasnosti prenese i na druge gradove jer će to povećati privlačnost za investitore“, rekla je Lojbli.\nGeneralni sekretar SKGO Đorđe Staničić je kazao da se ta organizacija uključila u projekte koji se odnose na upravljanje energijom sa ciljem da pomogne gradovima sa preko 20.000 stanovnika da „prepoznaju potrebu za uvođenjem energetskih menadžera i unapređenjem energetske efikasnosti“.\nDodao je da se SKGO angažuje i na podizanju svesti građana o uštedi energije, ne samo da bi podigla efikasnost u njenom korišćenju već da bi se zaštitila životna sredina smanjenjem emisije štetnih gasova pri proizvodnji energije.\nIstakao je da se nada da je „doprinos SKGO merljiv“ i da će raditi na tome da lokalne samouprave formiraju programske budžete u cilju podizanja energetske efikasnosti.


PEDSTAVNICI USAID-a POSJETILI SREBRENIČKE ORGANIZACIJE - UPSMedia PEDSTAVNICI USAID-a POSJETILI SREBRENIČKE ORGANIZACIJE – UPSMedia\nseptembar 29, 2020 urednik\nDirektor Ureda za demokratizaciju Misije USAID-a u Bosni i Hercegovini Peter Cronin u pratnji tima USAID-ovog projekta PRO-Budućnost posjetio je neka od udruženja u Srebenici gdje je razgovarao sa predstavnicima.\nPrilikom posjete Udruženju „Prijatelji Srebrenice“ gosti su upoznati sa trenutnim aktivnostima koje ovo uduženje sprovodi. Rock Solid Birač je muzička škola koja traje već četiri mjeseca, a pohađa je tridesetak polaznika. Učenici imaju mogućnost da pohađaju pet programa: gitaru, bas gitaru, bubnjeve, klavijature ili solo pjevanje, a predstavnici USAID-a pokazali su veliko interesovanje za ovaj projekat i najavili da će u budućnosti posjetiti ovu školu.\nUdruženje „Sara“ takođe je predstavilo projekat suočavanja sa prošlošću kao i regionalni projekat omladinske razmjene gdje maldi govore o prošlosti.\n← U SREBRENIČKOJ KUĆI DOBRIH TONOVA OTVOREN MULTIMEDIJALNI CENTAR I BIBLIOTEKA\nUZS Centar za specijalističke socijalne usluge „Za majku i dijete“ →\njanuar 27, 2021, 12:05 pm


Svetski dan porodice – Veliki Park\nSvetski dan porodice\nGeneralna skupština Ujedinjenih nacija je 15. maj proglasila Svetskim danom porodica. Prvi put je obeležen 1994. godine pod sloganom „Da porodični dan ne čine stvari nego srdačni odnosi roditelja i dece“.\nSve države su pozvane da porodicama garantuju jednakost i ljudska prava, podstiču jednakosti između žena i muškaraca u okviru porodice, zajedništvo u odgovornosti i obaljanju kućnih poslova uz eliminisanje svake diskrimanacije između žena i muškaraca, pružajući im jednaku mogućnost zapošljavanja, obrazovanja i pomoć, kako bi porodice mogle da ispune svoju odgovornost prema zajednici.\nZvanični simbol UN za Svetski dan porodica sastoji se od zelenog kruga sa slikom jednostavnih elemenata crteža kuće i srca u središtu kuće. Simbolom se pokazuje da je porodica centar društva i da obezbeđuje stabilno i podržavajuće okruženje za sve svoje članove, svih uzrasta, svih generacija.\nPodeli vest :\nCategories:\tDruštvo, Srbija, Svet, Vesti\t/ No Responses / by Olivera Ilic мај 15, 2020\nPost Author: Olivera Ilic\nOstavi komentar\tОдустани од одговора\nPoginuo Boško Buha, potpisan trojni pakt\n9:14 am 27 сеп 2020\nUjutru oblačno, popodne sunčano\n9:03 am 27 сеп 2020\nJoš 3 novozarežene osobe u Kragujevcu\n7:56 pm 26 сеп 2020\nNajveći ispit za Lintine učenike\n8:18 am 26 сеп 2020\nOdbojkaši Radničkog ubedljivo porazili Zvezdu u Beogradu\n8:15 am 26 сеп 2020\nStudent на Savez studenata Pravnog fakulteta poziva na bojkot izbora za studentski parlament\nDusan на Mlada kragujevačka teniserka Ena Ilić niže uspehe\nMilan на Konačno stiglo 517 uzoraka, još 111 zaraženih Kragujevčana\nNatasa на Konačno stiglo 517 uzoraka, još 111 zaraženih Kragujevčana\nSlavica на Veroljub Stevanović- „Svi na ovu stranu“ drugi put\nE-mail : redakcija@velikipark.com\nGlavni i odgovorni urednik : Olivera Ilić\nDirektor : Miloš Ristić


Eparhija: Naše svetinje su pravoslavne i to će ostati dok god ovde živi poslednji monah i vernik - Sputnjik Srbija\n07:19 20 Jun 2021\n11:09 13.09.2020 Preuzmite kraći link\nNakon što je prištinska „Koha“ objavila tekst u kom se navodi da su Srbi prisvojili srednjovekovne albanske spomenike na Kosovu, reagovala je Eparhija Raško-prizrenska, poručivši da su svetinje srpske pravoslavne i da će to i ostati „dok god ovde živi poslednji monah, monahinja, dok god su tu sveštenici i vernici naše Crkve“.\nIz Eparhije navode da se ovakvim tekstom „otvoreno i neskriveno širi etnička i verska mržnja“ prema Srbima na Kosovu i Metohiji i njihovoj kulturnoj i duhovnoj baštini.\nAutor teksta, ukazuje Eparhija, potpisani profesor istorije Bedri Muhadri, u maniru otvorene propagande, bez ijednog argumenta koji potvrđuju nezavisni međunarodni istorijski izvori, tvrdi da su svetinje SPC na ovim prostorima arberijske (albanske) i da su navodno ništa drugo do uzurpirane rimokatoličke crkve.\n„Poruka je jasna. SPC treba da se iseli sa Kosova i Metohije sa svojim monaštvom i narodom i ‘oslobodi’ svoje vekovne svetinje koje treba da postanu albanski spomenici“, poručuju iz Eparhije Raško-prizrenske.\nSve aktivnije negiranje kulturnog identiteta srpskog naroda i Crkve\nPored etničkog čišćenja 200.000 Srba i nealbanaca od 1999. godine naovamo, sada je u toku, dodaje se u saopštenju, i sve aktivnije negiranje i čišćenje kulturnog identiteta srpskog naroda i naše Crkve i to na očigled međunarodne zajednice, a sa ciljem potpunog brisanja svakog traga srpskog postojanja koji se ovde vidi na svakom koraku kroz vekove.\n© Foto : Živojin Rakočević\nPrištinska Koha: Manastiri iz doba Nemanjića su drevno albansko nasleđe\nNavode da ova pseudo-istorijska tvrdnja g. Muhadrija nije novijeg porekla, već se kontinuirano plasira naročito u poslednjih nekoliko desetina godina od strane više kosovskih albanskih autora koji svetinje SPC vide kao najveću smetnju ostvarenju ideje etnički čistog albanskog Kosova.\n„Iako ni ovaj, kao ni jedan drugi istoričar sa Kosova ne može da objasni činjenicu zašto su onda albanski ekstremisti tako nemilosrdno uništavali crkve i manastire koje prisvajaju, lomili krstove, iskopavali hrišćanske grobove, skrnavili raspeća i ikone, ako su već toliko ponosni na hrišćansku tradiciju“, navodi se u saopštenju.\nPodsetili su da se to zbivalo ne u vreme tragičnih građanskih ratova prilikom raspada bivše Jugoslavije, kada su nažalost uništavani objekti svih vera, već u prisustvu međunarodnih snaga NATO saveza koje su svedoci neviđenog vandalizma počinjenog posebno od kraja konflikta 1999. i u toku narednih godina.\nNepoštovanje Ahtisarijevih principa, zakona\nUpravo ovakvo ponašanje kosovskih ekstremista i jednog broja političara koji su proizašli iz njihovih redova, bio je glavni razlog za to da se u planu Martija Ahtisarija iz 2008. godine čitav jedan Aneks sporazuma posveti zaštiti srpskih pravoslavnih crkava i manastira na Kosovu, koji su jednoglasno prepoznati i priznati takođe i od strane međunarodne zajednice kao baština SPC, ističe se u saopštenju.\nIako su neki od ovih Ahtisarijevih principa uključeni u kosovske zakone, oni se većinom ne poštuju i na udaru su medijskog govora mržnje, koji se redovno lansira iz više kosovskih medija, pod autorskim imenom lokalnih istoričara i eksperata, navodi se u saopštenju.\nIz Eparhije su ukazali da je nepoštovanje sopstvenih kosovskih zakona i sudskih odluka zato nedavno bila i jedna od tema sastanka na najvišem nivou između Beograda i Prištine sa predsednikom SAD gde su se svi potpisnici obavezali da će poštovati verske slobode i prava SPC.\nMožemo li sprečiti da Nemanjići postanu Nimani, a Bogorodica Ljeviška – džamija\n„Nažalost, ovakvim tekstovima dolazimo do zaključka da g. Muhadriju, kao i sponzorima ovog kulturocida nije po volji ni Evropska unija ni Sjedinjene Države sa svojim principima verskih sloboda i poštovanja svih tradicija, jer se na Kosovu otvoreno zagovara negiranje identiteta srpskih pravoslavnih crkava“, navodi se u saopštenju.\n„Istorijske neistine pokušavaju da se predstave kao istina, iako svaka freska, ikona, rukopisna knjiga i brojni dokumenti, svedočanstva međunarodnih putopisaca i istoričara, turski fermani i drugi istorijski dokumenti jasno i nedvosmisleno govore o tome da su ove svetinje gradili srpski pravoslavni vladari porodice Nemanjića i da je reč o pravoslavnim bogomoljama sa vekovnim kontinuitetom“, ističe Eparhija.\nI samo istorijsko sedište SPC je u Pećkoj Patrijaršiji sa grobovima naših arhiepiskopa i patrijarha. Zato je besmisleno i ulaziti u diskusiju o ovom pitanju, kao što je besmisleno dokazivati da je zemlja okrugla onima koji veruju da je ravna ploča, navodi se u saopštenju.\n„Otuda naša Eparhija kao i cela naša Srpska Pravoslavna Crkva ostaju na čvrstom stavu da se naše svetinje na Kosovu i Metohiji moraju ne samo fizički zaštititi od nasilja i mogućih terorističkih napada, već posebno i od sve agresivnijih institucionalnih pritisaka i bezakonja od kosovskih institucija i naročito od govora mržnje koji se širi preko pojedinih kosovskih medija“.\nPitanje zaštite svetinja pokrenuti u Briselskom dijalogu\nZbog toga, ponavljaju i ovom prilikom, da pitanje zaštite naših svetinja obavezno mora biti pokrenuto u kontekstu Briselskog dijaloga, bez obzira na tok razgovora i politička rešenja.\nZa svetinje SPC treba obezbediti posebnu vrstu zaštite od ovakvih i sličnih malicioznih napada, koji ugrožavaju bezbednost, elementarnu versku slobodu, prava i identitet naše Crkve i naroda na ovom prostoru gde vekovima živimo.\nSrbiji objavljen kulturni rat: Cilj je zatiranje nasleđa i nužna je mobilizacija\n„Naše svetinje jesu srpske pravoslavne i to će i ostati dok god ovde živi poslednji monah, monahinja, dok god su tu sveštenici i vernici naše Crkve. Istorija se ne može pobrisati političkim dekretima jer ne živimo u vreme Enver Hodžine komunističke Albanije već u 21. veku“, ističe Eparhija.\nUvek su, navode, podržavali stav da naše crkve i manastiri treba da budu mesta koja će posećivati ljudi dobre volje svih vera i nacija, da budu mesta pomirenja, kao manastir Visoki Dečani, gde je u ratu 1999. godine pružena zaštita za 200 albanskih izbeglica, kao što su tu zaštićeni i brojni srpski prognanici, Romi i jedna goranska porodica.\n„Iskreno bismo voleli da se kosovski Albanci podsete svetlijih primera iz svoje istorije kada su njihovi časne plemenske vođe znale da štite Dečane i Patrijaršiju od nasilnika, često ne žaleći ni sopstvene živote. Da se ne povode za primerima ‘junaka’ iz prethodnih dvadesetak godina koji su na Dečane ispaljivali granate, pisali islamističke grafite i na razne načine pretili monasima“, podseća Eparhija.\nIstiču da je Eparhija sve vreme bila aktivno okrenuta izgradnji mira i dijaloga i zato se i ovom prilikom obraćaju posebno mladim kosovskim Albancima da se budućnost mora graditi na toleranciji, upoznavanju i poštovanju drugog.\nŠta kaže patrijarh Irinej o pregovorima u Vašingtonu i Briselu\nProvokacija Prištine: Rušili svetinje na Kosovu, sad bi da određuju gde će se graditi u Beogradu\nsvetinje, Kosovo i Metohija, Koha, Eparhija raško-prizrenska\n07:14 Ugašen požar u fabrici „Sloboda“, evakuisano desetak porodica /video, foto/


Ruski biznismen Usmanov među prvih pet najbogatijih Britanaca - Sputnjik Srbija\n02:13 27 Septembar 2020\nRuski biznismen Usmanov među prvih pet najbogatijih Britanaca\n17:55 07.05.2017 (osveženo 18:01 07.05.2017) Preuzmite kraći link\nRuski biznismen Ališer Usmanov našao se među pet najbogatijih građana Velike Britanije, saopštio je list „Sandej tajms“.\nZa proteklu godinu bogatstvo Usmanova poraslo je sa 4,2 milijarde na 11,8 milijardi funti.\nNa prvom mestu su indijska braća Šri i Hopi Dindudža, vlasnici privatne kompanije „Hindudža grup“, koji su prošle godine zaradili 3,2 milijarde funta. Njihovo ukupno bogatstvo se procenjuje na 16,2 milijarde funti.\nBivši lideri na tabeli, braća Dejvid i Sajmon Ruben, zauzeli su treće mesto sa 14 milijardi funti, dok je na drugoj poziciji američki biznismen sovjetskog porekla Leonid Blavatnik sa 15,9 milijardi.\nPoznati vlasnik fudbalskog kluba Čelsi Roman Abramovič našao se na 13. mestu sa 8,05 milijardi funti.\nbogatstvo, milijarderi, Ališer Usmanov, Velika Britanija